text:
TSHITUPA 5
Pinganayi kudi “mulami wa mikoko ne mutangidi wa anyima yenu”
Uvuaku pebe ne lutatu lumue anyi ya bungi ya ku idibu batele mu broshire eu anyi? Pikalabi nanku, umanye ne: kuena nkayebe to. Bena mudimu ba Nzambi ba bungi ba lulamatu, nansha ba mu tshikondo tshivuabu bafunda Bible anyi ba lelu, bavua pabu batuilangane ne ntatu ya buena eyi. Bu muvua Yehowa mubambuluishe bua kutantamena ntatu eyi, nansha wewe pebe udi mua kuyitantamena.
Yehowa neikaleku bua kukuambuluisha paudi wenda upingana kudiye
UMANYE ne: Yehowa neikaleku bua kukuambuluisha paudi wenda upingana kudiye. Neakuambuluishe bua kupita bimpe ne ntatu yebe, kujikija tunyinganyinga tuudi natu ku muoyo, ne bua kupeta ditalala dia mu lungenyi ne dia mu muoyo didi difumina ku dikala ne kondo ka muoyo kimpe. Dîba adi, udi mua kudiumvua kabidi ne muoyo wa kuenzela Yehowa mudimu pamue ne bena Kristo nebe bakuabu. Nsombelu webe neikale mufuanangane ne wa bamue bena Kristo ba mu bidimu lukama bua kumpala bavua mupostolo Petelo mufundile ne: “Nuvua bu mikoko, nupambuka; kadi mpindieu, nudi bapingane kudi mulami wa mikoko ne mutangidi wa anyima yenu.”—1 Petelo 2:25.
Kupingana kudi Yehowa ke bualu bua mushinga buudi mua kuenza. Bua tshinyi? Neusankishe mutshima wa Yehowa bikole. (Nsumuinu 27:11) Anu bu muudi mumanye, Yehowa udi ne mutuye udiumvua, nanku bitudi tuenza bidi mua kumusankisha anyi kumunyingalaja. Tshidibi, Yehowa katu utuenzeja bua tuetu kumunanga anyi kumuenzela mudimu to. (Dutelonome 30:19, 20) Mumanyi kampanda wa malu a mu Bible udi wamba ne: “Kakuena muntu udi mua kukangula muoyo webe to, udi ne bua kuwukangula wewe nkayebe.” Tuetu tuenzela Yehowa mudimu ne muoyo wa dinanga, tudi mua kuitaba bua kukangula tshibi tshia muoyo wetu. Tuetu benza nanku, tudi tumupesha dipa dia mushinga mukole, mmumue ne: muoyo wetu mutoke, ne tudi tuenza bua ikale ne disanka dia bungi menemene ku muoyo. Bushuwa, kakuena tshintu nansha tshimue tshitudi mua kufuanyikija ne disanka ditudi tupeta patudi tupesha Yehowa ntendelelu udi mumuakanyine.—Bienzedi 20:35; Buakabuluibua 4:11.
Kabidi paudi utuadijilula ntendelelu webe bu kumpala, majinga ebe a mu nyuma neakumbane. (Matayi 5:3) Mmushindu kayi? Bantu ba pa buloba bujima batu badiebeja ne: ‘Bua tshinyi tudi pa buloba?’ Badi ne nzala ya kumanya mandamuna a nkonko idi itangila tshipatshila tshia muoyo wetu. Bantu badi ne dijinga edi bualu Yehowa uvua mubafuke nadi. Ne uvua mutufuke bua kuikala kudiumvua bimpe patudi tumuenzela mudimu. Bushuwa, disanka ditudi tupeta bua dimanya ne: tudi tutendelela Yehowa bua dinanga kadiena kuambangana nadi.—Musambu 63:1-5.
Ikala mumanye ne: Yehowa mmusue bua upingane kudiye. Mmunyi muudi mua kujadika bualu ebu? Tangila malu aa: bua kufundabu malu adi mu broshire eu mbasambile bikole. Mbakutuadilaye pamuapa kudi mukulu kampanda anyi muena Kristo nebe mukuabu. Pashishe, wewe kumvua muoyo ukusaka bua kumubala ne kuenza malu adimu. Bionso ebi bidi bijadika mudi Yehowa kayi mukupue muoyo. Kadi udi ukusemeja kudiye ne dinanga dionso.—Yone 6:44.
Bidi bitukolesha ku muoyo bua kumanya ne: Yehowa kena upua basadidi bende badi bapambuke muoyo to. Ke tshivua muanetu wa bakaji mukuabu diende Donna mufike ku dijingulula. Udi wamba ne: “Mvua musesuke ku bulelela ku kakese ku kakese, kadi bivua bimfikila bua kuela meji pa tshidi Musambu wa 139:23, 24 wamba tshia ne: ‘Nzambi, utangile munda muanyi, umanye mutshima wanyi. Untete, umanye meji anyi. Umone ne malu mabi adi munda muanyi, undombole mu njila wa tshiendelele.’ Mvua mumanye ne: tshiena wa mu ba pa buloba to, tshitu mene muanji kudiumvua bimpe mu ba pa buloba to; ndi mumanye ne: mvua dijinga ne bulongolodi bua Yehowa. Ngakatuadija kumona ne: Yehowa kavua mundekele to; tshimvua natshi dijinga nnjila wa kualukila kudiye. Mpindieu ndi ne disanka bua mundi mualukile kudiye.”
“Ngakatuadija kumona ne: Yehowa kavua mundekele to; tshimvua natshi dijinga nnjila wa kualukila kudiye”
Dijinga dietu dinene ndia ne: wewe pebe upeta kabidi “disanka dia Yehowa.” (Nehemiya 8:10) Kuakunyingalala musangu nansha umue bua muudi mupingane kudi Yehowa to.


c: text/html

text:
NSHAPITA MUISATU
Nzambi mmulongolole tshinyi bua buloba?
Nzambi mmulongolole tshinyi bua bantu?
Mmunyi mudibu baluishe Nzambi?
Nsombelu neikale munyi pa buloba kumpala eku?
NZAMBI mmusue kulengeja buloba tshileya. Mmusue ne: buloba buule tente ne bantu badi ne disanka ne makanda a mubidi. Bible udi wamba ne: ‘Nzambi wakakuna bintu mu budimi, mu Edene,’ ne ‘wakamenesha mitshi yonso idi mimpe ku mêsu ne idi mimpe bua kudia.’ Kunyima kua Yehowa mumane kufuka Adama ne Eva (mulume ne mukaji wa kumpala), wakabateka muaba mulengele au, e kubambila ne: ‘Nulelangane, nukumbane ba bungi, nuuje buloba tente; nubukokeshe.’ (Genese 1:28; 2:8, 9, 15) Nanku Nzambi uvua musue bua bantu balele bana, badiundishe budimi abu, babualabaje pa buloba bujima ne balame nyama.
2 Udi wela meji ne: dijinga dia Yehowa dia kumona bantu basombe mu mparadizu pa buloba nedikumbane anyi? Nzambi udi wamba ne: ‘Tshindi muambe, ndi ntshikumbaja.’ (Yeshaya 46:9-11, MMM; 55:11) Eyowa, Nzambi neenze bushuwa malu adiye musue kuenza! Udi wamba ne: katu ‘mufuke buloba bu tshintu tshia patupu’ to, kadi ‘wakabufuka bua bantu basombepu.’ (Yeshaya 45:18) Kadi Nzambi uvua musue bua bantu ba mushindu kayi basombe pa buloba? Uvua musue bua basombepu matuku anga? Bible udi wandamuna ne: ‘Bantu bakane nebapiane buloba, nebasombepu tshiendelele.’—Musambu 37:29; Buakabuluibua 21:3, 4.
3 Eyowa, malu aa kaatu manji kuenzeka to. Bualu lelu’eu bantu badi basama, bafua; badi mene baluishangana ne bashipangana. Kudi muaba uvua malu manyangukile. Kadi mu bulelela, Nzambi kavua musue bua buloba buikale mudibu lelu to! Tshiakenzeka ntshinyi? Bua tshinyi tshivua Nzambi usua kuenza ki ntshikumbane? Kakuena mukanda nansha umue wa pa buloba ebu udi mua kuandamuna nkonko eyi to, bualu malu akanyangukila mu diulu.
KUAKAFUMINA MULUISHI
4 Mukanda wa kumpala wa mu Bible udi wakula bua muena lukuna wa Nzambi uvua mu budimi bua Edene. Badi bamubikila ne: “nyoka,” kadi kavua nyoka wetu mulelela eu to. Mukanda wa ndekelu wa mu Bible udi umuamba ne: ‘Yeye udi muinyikibue ne: Diabolo ne Satana, mudingi wa ba pa buloba bonso.’ Badi kabidi bamubikila ne: ‘nyoka wa kale.’ (Genese 3:1; Buakabuluibua 12:9) Muanjelu eu wakakuata mudimu ne nyoka bua kuakula ne Eva, anu mutu muntu mua kuenza bua dîyi diende dienze bu didi dipatukila mu tshintu tshikuabu. Kakuyi mpata, muanjelu eu uvuaku dîba divua Nzambi ulongoluela bantu buloba.—Yobo 38:4, 7.
5 Kadi bu mudi bifukibua bionso bia Yehowa bikale kabiyi kalema, nnganyi wakenza “Diabolo” anyi “Satana” eu? Diandamuna didi ne: umue wa ku banjelu ba Nzambi wakadivuija nkayende Diabolo. Mushindu kayi? Tumanyayi ne: lelu’eu muntu udi mua kuikala ne bikadilu bimpe kadi udi mua kulua muivi malaba. Bidi mua kuenzeka munyi? Muntu udi mua kulekela dijinga dibi didiunda mu mutshima wende. Yeye mutungunuke ne kuela meji pa dijinga dibi adi, didi mua kukola menemene. Pashishe, padi mushindu wa kudikumbaja umueneka, udi mua kukumbaja dijinga dibi edi.—Yakobo 1:13-15.
6 Ke tshiakenzekela Satana Diabolo. Imue misangu, uvua mumvue Nzambi wambila Adama ne Eva bua kulela bana ne kuuja buloba tente. (Genese 1:27, 28) Bidi bimueneka ne: Satana wakadiambila munda munda ne: ‘Kaa bana betu! Bu bantu bonso aba mua kuntendelela meme pamutu pa kutendelela Nzambi, si mbimpe be!’ Ke muakatuadija dijinga dibi mu mutshima wende nunku. Pashishe, wakenza tshivua mu meji ende, kushimaye Eva, umuambila malu a mafi pa bidi bitangila Nzambi. (Genese 3:1-5) Ke mushindu wakaluaye “Diabolo” nunku; dîna edi didi diumvuija ne: “Mushiminyinyanganyi wa malu.” Wakalua diakamue “Satana”; dîna edi didi diumvuija ne: “Muluishi.”
7 Satana Diabolo wakashima Adama ne Eva e kubafikishaye ku ditombokela Nzambi. (Genese 2:17; 3:6) Ke bualu kayi bakafua anu bu muvua Nzambi mubambile. (Genese 3:17-19) Nunku, bu muvua Adama mulue mupange bupuangane pakenzaye bubi, bana bende bonso bakapiana bubi abu. (Lomo 5:12) Bua kumvua bimpe, tuangatayi tshilejilu tshia kashete katubu boshela mampa. Koku kabondakane, mampa onso adibu belamu neikale makonyangale. Ke mutu muntu yonso mulue “mukonyangale” anyi mupiane dipanga bupuangane kudi Adama nunku, ne ke bualu kayi bantu bonso batu bakulakaja ne bafua.—Lomo 3:23.
8 Pavua Satana mufikishe Adama ne Eva ku ditombokela Nzambi, wakatuadija bulelela buntomboji. Wakabenga bukokeshi bua Yehowa. Satana uvua bu uvua wamba ne: ‘Nzambi udi mfumu mubi. Udi ushima bantu, ubapangisha malu mimpe ne kabiena bikengela ne: abalombole to, bualu badi mua kudisunguila tshidi tshimpe ne tshidi tshibi. Meme mubalombole meme, nebikale ne disanka.’ Mmunyi muvua Nzambi mua kujikija tshilumbu etshi? Bamue batu bamba ne: Nzambi uvua mua kuikala mushipe Satana ne Adama ne Eva diakamue. Kadi kubashipa kuvua mua kujikija tshilumbu etshi anyi? Kuvua mua kujadika ne: Nzambi mmumanye kulombola bantu anyi?
9 Bu mudi Yehowa muakane tshishiki, kavua mua kushipa bantomboji basatu aba diakamue to. Wakamona ne: bivua bikengela kushila Satana dîba bua tshilumbu etshi tshijike bimpe ne kuleja ne: Diabolo mmuena dishima. Ke bualu kayi Nzambi wakalekela tshikondo kampanda bua bantu badilombole nkayabu ne diambuluisha dia Satana. Nshapita wa 11 neandamune nkonko ibidi eyi: Bua tshinyi Yehowa wakangata dipangadika edi? Wakalekela tshikondo tshile nunku kumpala kua kukosa tshilumbu etshi bua tshinyi? Kadi bua mpindieu tuanjayi kudiebeja ne: Bivua bimpe muvua Adama ne Eva bitabe tshivua Satana mubambile pende kayi muanji kubenzela bualu bua nsongo nansha bumue anyi? Bivua bimpe bua kuitaba ne: Yehowa uvua muntu mubi, uvua muena dishima, nansha muvuaye mubapeshe bintu bionso anyi? Bu wewe muikale Adama anyi Eva, uvua mua kuikala muenze tshinyi?
10 Mbimpe muntu yonso adiele nkonko eyi bualu tuetu bonso tudi mu nsombelu wa muomumue lelu. Eyowa, wewe udi ne mushindu wa kulamata Yehowa bua kuandamunaye Satana. Udi mua kuitaba Yehowa bu Mfumuebe ne kuenza bua Satana amueneke mudiye muena dishima. (Musambu 73:28; Nsumuinu 27:11) Pabi, anu bantu bakese tshianana pa buloba ke batu basungula Yehowa bu Mfumuabu. Ke padi lukonko lunene elu lujuka: Bible utu ulongesha bulelela ne: Satana udi ukokesha buloba ebu anyi?
UDI UKOKESHA BULOBA EBU NNGANYI?
11 Yezu katu mueleshe mpata ne: Satana ke mfumu wa buloba ebu to. Tshilejilu, umue musangu Satana wakaleja Yezu mu tshishima ‘makalenge onso a pa buloba ne butumbi buawu’ ne kumuambila ne: ‘Nenkupe bintu ebi bionso, biwatua binu biebe panshi, biwankukuila.’ (Matayo 4:8, 9; Luka 4:5, 6) Anji elabi meji, bu Satana kayi mfumu wa makalenge a pa buloba, tudi mua kuamba ne: uvua mutete Yezu anyi? Yezu wakitaba ne: mbulamatadi ya pa buloba yonso ivua mu bianza bia Satana. Bu Satana kayi ulombolola mbulamatadi eyi, Yezu uvua mua kuikala muleje bualu ebu.
12 Bulelela, Yehowa ke Nzambi Wa-Bukole-Buonso ne Mufuki wa bintu bionso. (Buakabuluibua 4:11) Kadi Bible kêna wamba muaba nansha umue ne: mfumu wa buloba ebu n’Yehowa Nzambi anyi peshi ne: n’Yezu Kristo. Tshilejilu, Yezu wakaleja patoke mudi Satana muikale “mukokeshi wa buloba ebu.” (Yone 12:31; 14:30; 16:11) Bible udi ubikila kabidi Satana Diabolo ne: “nzambi wa tshikondo etshi.” (2 Kolinto 4:3, 4) Mupostolo Yone wakamba bua bualu buende ne: “Buloba bujima budi mu bukokeshi bua Mubi.”—1 Yone 5:19, Muanda Mulenga Lelu.
MUSHINDU UMUSHABU BULONGOLODI BUA SATANA
13 Buloba budi buenda bunyanguka tshidimu tshionso etshi. Mbuule ne mvita, bena tshididi babi, bamfumu ba bitendelelelu bena lubombo ne benzavi banene. Mu kabujima kabu, bulongolodi ebu kabuena mua kushintuluka to. Bible udi uleja ne: Nzambi ukadi pa kububutula mu mvita ya Armagedone. Bulongolodi buimpe ke buapingana pamutu pabu.—Buakabuluibua 16:14-16.
14 Yehowa Nzambi wakasungula Yezu Kristo bua kuikala Mfumu wa Bukalenge anyi mbulamatadi wende wa mu diulu. Bible ukavua muambe ku kale ne: ‘Bakutulelela muana, bakutupa muana mulume; bukokeshi nebuikale pa diapa diende. Nebamuidike dîna ne: Mukalenge wa Ditalala. Kuvudija kua bukokeshi buende ne kua ditalala kakuena kuikala ne nshikidilu.’ (Yeshaya 9:6, 7) Yezu wakalongesha bayidi bende bua kusambila bua mbulamatadi eu nunku: ‘Bukalenge buebe bulue. Benze pa buloba muudi musue bu mudibu benza mu diulu.’ (Matayo 6:10) Anu bu mutuamona pashishe mu mukanda eu, Bukalenge bua Nzambi bukadi pa kumusha mbulamatadi idi pa buloba lelu, ee, bukadi pa kupingana pa muaba wayi yonso. (Danyele 2:44) Ndekelu wa bionso, Bukalenge bua Nzambi ebu nebukudimune buloba mparadizu.
BULONGOLODI BUPIABUPIA BUKADI PABUIPI!
15 Bible udi utujakidila ne: ‘Bu mudi mulayi wa Nzambi, tudi tutekemena diulu dipiadipia ne buloba bupiabupia mudi buakane buikalemu.’ (2 Petelo 3:13; Yeshaya 65:17) Imue misangu padi Bible wakula bua “buloba,” utu wakula bua bantu badi pa buloba. (Genese 11:1, NW) Nunku, ‘buloba bupiabupia’ budi ne buakane mbantu bikala Nzambi mua kuanyisha.
16 Yezu wakalaya ne: Yehowa neapeshe bantu badiye muanyishe “muoyo wa tshiendelele” mu bulongolodi bupiabupia. (Mâko 10:30) Kadi anji bululabi Bible webe mu Yone 3:16 ne mu 17:3 ne bala tshidi Yezu utuambila bua kuenza bua kupeta muoyo wa tshiendelele eu. Tangila mpindieu masanka adi Bible ulaya bantu bakumbaja malu malomba aa pikalabu ne muoyo wa tshiendelele pa buloba bukudimuna Mparadizu.
17Malu mabi, mvita, buenzavi ne tshikisu nebijimine. ‘Muntu mubi kêna wikalaku kabidi. Kadi badi ne mitshima mipuekele nebapiane buloba.’ (Musambu 37:10, 11) Ditalala nedikalaku bualu ‘Nzambi neajikije mvita too ne ku ntengu ya buloba.’ (Musambu 46:9; Yeshaya 2:4) Tshikondo atshi, ‘bantu bakane nebikale ne diakalengele, ditalala divule nedikaleku too ne pajimina ngondo tshiendelele,’ mbuena kuamba ne: ditalala kadiyi ndekelu!—Musambu 72:7.
18Batendeledi ba Yehowa nebasombe ku matshi talalaa. Pavua bena Isalele batumikila Nzambi, bavua basomba talalaa. (Lewitiki 25:18, 19) Kuakuikalaku ne disanka dia bungi dia kusomba muikishe mu Mparadizu anyi?—Yeshaya 32:18; Mika 4:4.
19Biyole bia nzala kabiakuikalaku kabidi to. Mufundi wa Misambu wakamba ne: ‘Biakudia nebivulangane pa buloba ne pa nsongo ya mikuna.’ (Musambu 72:16, MMM) Yehowa Nzambi neavudijile bantu bakane disanka, ne ‘buloba nebukuamishe bintu biabu bivule.’—Musambu 67:6.
20Buloba bujima nebulue mparadizu. Nebenze nzubu milenga ne madimi mimpe pa buloba ebu buvua bantu babi banyange. (Yeshaya 65:21-24; Buakabuluibua 11:18) Mu kupita kua matuku, bitupa bia buloba bikalabu balengeje nebialabale too ne palengela buloba bujima ne kuluabu ne bufuke amu bu muvua budimi bua Edene. Nzambi mene kakupanga ‘kubulula tshianza tshiende bua kukutshisha tshintu tshionso tshidi ne muoyo ne diakalengele’ to.—Musambu 145:16.
21Kakuakuikala bualu pankatshi pa bantu ne nyama to. Nyama ya muitu ne ya pambelu neyidie pamue. Nansha muana mutekete kakutshina kabidi nyama idi ne luonji lelu’eu to.—Yeshaya 11:6-9; 65:25.
22Masama neajike. Bu muikala Yezu Mfumu wa Bukalenge bua Nzambi mu diulu, newondope bantu bikole kupita ne pavuaye pa buloba. (Matayo 9:35; Mâko 1:40-42; Yone 5:5-9) Tshikondo atshi, ‘muntu kakuamba ne: Ndi nsama.’—Yeshaya 33:24; 35:5, 6.
23Bawetu batudi bafuishe nebajuke bua kuikala ne muoyo wa tshiendelele. Bonso badi bafue kadi bikale mu meji a Nzambi nebajuke. Eyowa, ‘dibika dia bafue nedikaleku, dia bakane ne dia badi kabayi bakane.’—Bienzedi 24:15; Yone 5:28, 29.
24 Bantu badi bangata dipangadika dia kulonga malu a Mufuki wetu Munene Yehowa, ne dia kumukuatshila mudimu nebapete masanka a bungi be! Yezu uvua wakula bua Mparadizu wa pa buloba pakalayaye muena tshibawu wakafua pamue nende ne: ‘Wewe newikale nanyi mu Mparadizu.’ (Luka 23:43) Bidi bikengela kulonga malu a bungi adi atangila Yezu Kristo, bualu masanka onso aa nealue ku butuangaji buende.
TSHITU BIBLE ULONGESHA
- Dijinga dia Nzambi dia kuenza buloba mparadizu nedikumbane. —Yeshaya 45:18; 55:11.
- Satana ke udi ukokesha buloba lelu’eu.—Yone 12:31; 1 Yone 5:19.
- Mu bulongolodi bupiabupia, Nzambi neavudijile bantu masanka bikole. —Musambu 37:10, 11, 29.
Nkonko ya dilonga
1. Nzambi mmusue ne: buloba buikale bishi?
2. (a) Mmunyi mutudi bamanye ne: Nzambi neakumbaje tshivuaye mulongolole bua buloba? (b) Bilondeshile Bible, mbantu kayi bapeta muoyo wa tshiendelele?
3. Nnsombelu kayi mubi udi pa buloba lelu? Udi ujula nkonko kayi?
4, 5. (a) Nnganyi uvua mu bulelela muyukile ne Eva ku diambuluisha dia nyoka? (b) Muntu muimpe udi mua kulua muivi mushindu kayi?
6. Mmunyi muakalua umue wa ku banjelu ba Nzambi Satana Diabolo?
7. (a) Adama ne Eva bakafua bua tshinyi? (b) Bua tshinyi bana ba Adama bonso batu bakulakaja ne bafua?
8, 9. (a) Bidi bimueneka ne: Satana uvua muambe tshinyi? (b) Bua tshinyi Nzambi kavua mushipe diakamue Satana ne Adama ne Eva?
10. Mmunyi muudi mua kulamata kudi Yehowa mu tshilumbu tshiende ne Satana?
11, 12. (a) Mmunyi mudi ditetshibua dia Yezu dileja ne: Satana ke mfumu wa buloba ebu? (b) Ntshinyi tshikuabu tshidi tshileja ne: Satana udi mfumu wa buloba ebu?
13. Bua tshinyi tudi dijinga ne bulongolodi bupiabupia?
14. Nnganyi udi Nzambi musungule Mfumu wa Bukalenge buende? Mmunyi muakadianjilabu kumanyisha bualu ebu?
15. ‘Buloba bupiabupia’ ntshinyi?
16. Ndipa kayi dia mushinga mukole didi Nzambi upesha bantu badiye wanyisha? Tudi ne bua kuenza tshinyi bua kudipeta?
17, 18. Bua tshinyi tudi tuamba ne: nekuikale ditalala ne bupole pa buloba bujima?
19. Bua tshinyi tudi tuamba ne: biakudia nebikale bia bungi mu bulongolodi bupiabupia bua Nzambi?
20. Bua tshinyi tudi bajadike ne: buloba bujima nebulue mparadizu?
21. Ntshinyi tshidi tshileja ne: nekuikale diumvuangana pankatshi pa bantu ne nyama?
22. Masama neikaleku kabidi anyi?
23. Bua tshinyi dijuka dia bafue neditusankishe bikole?
24. Udi umvua bishi padibu bakuambila bua kusomba mu Mparadizu pa buloba?

robotstxt: allowed

filter: keep


text:
Bibejibeji: Tshibumba tshia Nsentedi ne Réveillez-vous !
Kudi mushindu wa kuambula mikanda yetu idi yumvuija Bible mu miakulu mipite pa 200 ku Enternete, Kusangisha ne miakulu ya tumama. Tshibumba tshia Nsentedi tshidi tshituambuluisha bua kumvua malu adi enzeka pa buloba lelu ku diambuluisha dia milayi ya mu Bible. Tshidi tshikankamija bantu ne lumu luimpe lua Bukalenge bua Nzambi ne tshibambuluisha bua kuitabuja Yezu Kristo. Réveillez-vous ! udi uleja mua kutantamena ntatu idiku lelu ne mua kueyemena mulayi wa Mufuki wetu wa kujadika bulongolodi bupiabupia budi ne ditalala ne bukubi.
Sungula muakulu mu kazubu ka muakulu, pashishe tuaku pa Keba bua kumona bibejibeji ne forma bidi mu muakulu au.


text:
NO. 5 2016 Lende akokayɛ ntana esambelo?
Ɛmɛnyi wa Jehowa—Waa na weso?
Sho ndja oma lo waoho nkama ndo oma l’atei w’anto watɛkɛta ɛtɛkɛta wotshikitanyi, koko tekɔ la eyango waamɛ. Kɛnɛ koleki tshɛ ele, sho tshɛ kombolaka ntombola Jehowa, Nzambi lele kiɔkɔ ya Bible ndo Otungi wa diangɔ tshɛ. Sho salaka tshɛ dia mbokoya Yeso Kristo ndo sho ngɛnangɛnaka woho welamɛso Akristo. Ɔmɔmɔ la l’atei aso mbetshaka wenya mbala la mbala dia nkimanyiya anto dia vɔ mbeya Bible ndo awui wendana la Diolelo diaki Nzambi. Lam’ele sho sambishaka awui wendana la Jehowa Nzambi ndo la Diolelo diande, sho mbelamɛka Ɛmɛnyi wa Jehowa.
Ɔtɔ lo sitɛ kaso. Adia Bible l’Ɛtɛrnɛtɛ. Eka awui efula wendana la so ndo la dietawɔ diaso.


text:
NO. 5 2016 Nkuepi kuudi mua kupetela busambi?
Bantemu ba Yehowa: tudi banganyi?
Tudi bafume mu bisamba, miakulu ne bilele bishilashilangane, kadi tudi badisangishe bua bipatshila bimue. Tshia kumpala, tudi basue kutumbisha Yehowa, Nzambi muena Bible ne mufuki wa bintu bionso. Tudi tuenza muetu muonso bua kuidikija Yezu Kristo ne tudi ne disanka dia kubikidibua bena Kristo. Yonso wa kutudi utu ne tshibidilu tshia kuambuluisha bantu bua kulonga malu adi mu Bible ne Bukalenge bua Nzambi. Bu mutudi tuyisha anyi tuakula bua Yehowa Nzambi ne bua Bukalenge buende, mbatumanye bu Bantemu ba Yehowa.
Keba amue malu mu adrese wetu. Bala Bible ku Enternete. Keba bua kutumanya bimpe ne kumanya malu atudi tuitabuja.


text:
Saturday, September 12, 2009
on
NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE NE poo !
No comments:
Subscribe to: Post Comments (Atom)


text:
Wewe Mvidi Mukulu wanyi, busatu bunsanto bundi nkukuila, ngambuluisha bua ndipue muoyo mu bujima buanyi, bua nshale muebe, tshiyi ntshikakana ne mutukije amu bunkadi muebe bua tshiendelele. Nansha tshinyi katshiyi ki ngumusha bupole buanyi, nansha kumpatula munda muebe. Wewe wanyi udi kayi utentemuka, kadi ungambula diba dionso mu bondoke bua busokome buebe.Talaja anyima wanyi, umuenze diulu diebe, tshisombelu tshiebe tshinanga ne muaba webe wa kuikishila. Tshiyi kukushiya nkayebe nansha, kadi ngkalaku ne bujima buanyi, mutabale muditaba, mu dikukukuila, mudifala mujima kumudimu webe wa bufuki.
Wewe Kristo wanyi munanga, Mupopela bua dinanga, ndi musue kuikala munanga wa muoyo webe, ndi musue kukuzangika mubutumbi bua lumu luebe, kukunanga ne dinanga dia lufu. Kadi ndi nguvua butekete buanyi ne ndi nkulomba ne unguuje ne bukole buebe Enza bua ne misalu yonso ya anyima wanyi ikale bu yebe, umbuikile mu wewa muine. Bua matuku anyi a panu ikale makenkesha ne bukole buebe. Luaku munda muanyi bu mulengaminyi, bu muakajiludi ne bu mupandishi.
Wewe muaku wa kashidi, muaku wa Mvidi, Mukulu wanyi, ndi musue kupitshiba matuku a muoyo wanyi onso buakuluteleja, ndi muse kudilekelela mu dindongesha diebe, bua ndonge bionso amu kuudi. Pashishe, mu midima yonso, mu bu tshianana, mu butekete bonso ndi musue kukulengamina diba dionso ne nshale mu butoke buebe bunene. Eyi wewe Munkenkeshi wanyi Munanaga, nshindike bua ne tshi monyi kabidi mua kupatuka mu bunkeke buebe.
Wewe kapia kabutula bionso, nyuma wa dinanga luaku kundi, bua bienzeke munda muanyi bu didifuka Muntu dia muaku, bua ngikala buy eye muine mu bu muntu buapabuabu, mudiye wenzulula malu ende onso masokome. Ne wewe Tatu inamina pa tshifukibua tshiebe tshikese etshi, tshibuikila ne mundidimbi webe, umone mu tshiosthio amu munangibua webe, uudi mutekela disanka diebe.
uenu basatu banyi, bianyi bionso, Ndiakalenga dianyi bunkaya bua kashidi ndi njimina mu bualabala buenu, ndi ndifila kuudi bu tshintu tshiebe. Dijikaku munda munayi bua meme panyi ndijika munda muebe, mudindila edi dia kuya kubandila mu butoke buebe bondoke bua bunene buenu.


text:
Kuenaku musue kupeta mandamuna a nkonko eyi anyi?
NNKONKO kayi? Nnkonko minene itu bantu batamba kudiela. Tangila imue ya kudiyi:
- Nzambi utu mutunange anyi?
- Makenga ne mvita nebijike anyi?
- Padi muntu ufua utu uya penyi?
- Netumonaku kabidi bantu batudi bafuishe anyi?
- Ndi mua kuenza tshinyi bua Nzambi kuteleja masambila andi ngenza?
- Mmunyi mundi mua kupetaku panyi disanka?
Neupetele mandamuna a nkonko eyi penyi? Kudi mikanda ne bantu ba bungi batu bateta kuandamuna nkonko eyi. Kadi mandamuna a mikanda eyi anyi a bantu badi batendelela ne a bapastere atu abengangana. Amue atu mimpe anu bua tshitupa tshîpi, bikengela kuashintulula padi matuku apita.
Kadi kudi mukanda udi wowu ne mandamuna malelela. Mmukanda utu wamba malu anu malelela. Umue musangu, Yezu wakakula bua mukanda eu pavuaye usambila Nzambi. Wakambila Nzambi ne: ‘Dîyi diebe mbulelela.’ (Yone 17:17) Tutu tubikila Dîyi adi lelu ne: Bible anyi Mukanda wa Nzambi. Mu mabeji adi alonda, neumone mudi Mukanda wa Nzambi wandamuna bimpe nkonko eyi. Tudi bangate anu malu makese tshianana.
Nzambi utu mutunange anyi?
BANTU BATU BADIELA LUKONKO ELU BUA TSHINYI? Malu mabi ne tshikisu bidi tente pa buloba. Mu bitanda bia bungi badi balongesha ne: ntatu yonso itudi nayi mmalu akavua Nzambi mulongolole.
MUKANDA WA NZAMBI UDI WAMBA TSHINYI? Ki Nzambi utu wenzeja malu mabi to. Bualu Yobo 34:10 udi wamba ne: ‘Nzambi kêna mua kuenza bibi to! Wa Bukole Buonso kêna mua kukengesha muntu to!’ (MMV) Nzambi mmusue kutuenzela malu mimpe be! Ke bualu kayi Yezu wakatulongesha bua kusambila ne: ‘Tatu wetu udi mu diulu, Bukalenge buebe bulue. Benze pa buloba muudi musue bu mudibu benza mu diulu.’ (Matayo 6:9, 10) Nzambi mmuitabe too ne bua kudikengesha anu bua kutuenzela malu malenga kumpala eku. Kabiena bileja ne: mmutunange bikole anyi?—Yone 3:16.
Tangila kabidi Genese 1:26-28; Yakobo 1:13; ne 1 Petelo 5:6, 7.
Makenga ne mvita nebijike anyi?
BANTU BATU BADIELA LUKONKO ELU BUA TSHINYI? Bantu ba bungi batshidi anu bafua mu mvita. Ntatu itu itukuata tuetu bonso.
MUKANDA WA NZAMBI UDI WAMBA TSHINYI? Nzambi mmulaye ne: neajikije mvita ne ntatu yonso idi pa buloba. Pikala mbulamatadi wa Nzambi nkayende muangate malu mu bianza, bantu ‘kabakulonga lungenyi lua kuluangana nalu mvita kabidi to,’ bualu ‘nebandamune miele ya mvita, ishale nkasu.’ (Yeshaya 2:4, MMV) Nzambi neajikije ntatu ne makenga onso. Bible udi utuambila ne: ‘Nzambi neakupule tshinsonji tshionso ku mêsu kuabu; ne lufu kaluena luikalaku kabidi; madilu kaena ikalaku kabidi, nansha muadi, nansha kanyinganyinga kabidi; malu a kale [bu mudi ntatu ne makenga adiku lelu eu] akumuka.’—Buakabuluibua 21:3, 4.
Tangila kabidi Musambu wa 37:10, 11; 46:9; ne Mika 4:1-4.
Padi muntu ufua utu uya penyi?
BANTU BATU BADIELA LUKONKO ELU BUA TSHINYI? Mu bitanda bia bungi batu balongesha ne: anyima wa muntu utu ushala ne muoyo padi muntu ufua. Bamue bantu batu bamba ne: bafue badi mua kutukengesha; bakuabu bamba ne: Nzambi utu wosha bantu babi mu mudilu.
MUKANDA WA NZAMBI UDI WAMBA TSHINYI? Bafue kabatu ne muoyo to: kabatu bumvua, kabatu bamona, kabatu bakula anyi bela meji to. Muambi 9:5 udi wamba ne: ‘Bafue kabena bamanye bualu bumue.’ Bu mudi bafue kabayi bamanye bualu, kabayi bumvua anyi benza bualu nansha bumue, kabena mua kutukengesha anyi kutuambuluisha to.—Musambu 146:3, 4.
Tangila kabidi Genese 3:19 ne Muambi 9:6, 10.
Netumonaku kabidi bantu batudi bafuishe anyi?
BANTU BATU BADIELA LUKONKO ELU BUA TSHINYI? Tutu basue kuikala tumona bantu bonso batutu banange. Ke bualu kayi tutu basue kubamona kabidi nansha bobu bamane kufua.
MUKANDA WA NZAMBI UDI WAMBA TSHINYI? Nzambi neajule ba bungi ba ku bantu badi bafue. Yezu wakamba ne: ‘Badi mu nkita nebajuke.’ (Yone 5:28, 29) Anu bu muvua Nzambi musue katshia kuonso eku, bantu bajulaye nebasombe pa buloba ebu kadi bumane kulua mparadizu. (Yeshaya 65:21-25) Bantu bimpe nebikale ne bukole bua mubidi tumatuma, nebapete muoyo wa tshiendelele. Mukanda wa Nzambi udi wamba ne: ‘Bantu bimpe nebapiane buloba, nebasombemu tshiendelele.’—Musambu 37:29.
Tangila kabidi Yobo 14:14, 15; Luka 7:11-17; ne Bienzedi 24:15.
Ndi mua kuenza tshinyi bua Nzambi kuteleja masambila andi ngenza?
BANTU BATU BADIELA LUKONKO ELU BUA TSHINYI? Mu bitanda bionso, bantu batu basambila. Kadi ba bungi batu bamona ne: Nzambi katu ubandamuna to.
MUKANDA WA NZAMBI UDI WAMBA TSHINYI? Pakalongesha Yezu bantu mushindu wa kusambila, wakamba ne: kanuakudi “biakulakula” bu mudi bamue bantu badi bakula ‘mêyi a bungi.’ (Matayo 6:7) Nanku katuena mua kuambulula masambila kampanda makuata ku muoyo to. Tuetu basue bua Nzambi atuteleje, tusambilayi mushindu udiye munange. Nunku mbimpe kuanji kumanya malu adiye musue. Yone wa kumpala 5:14 udi wamba ne: ‘Bitualomba Nzambi tshintu tshionso bu mu disua diende, yeye udi utumvuila.’
Tangila kabidi Musambu wa 65:2; Yone 14:6, 14; ne 1 Yone 3:22.
Mmunyi mundi mua kupetaku panyi disanka?
BANTU BATU BADIELA LUKONKO ELU BUA TSHINYI? Bantu ba bungi batu bela meji ne: bua kuikala ne disanka, mbimpe kuikala ne makuta, kuenda lumu anyi kuikala ne mpala muimpe. Kadi nansha mutubu bakeba bintu bisatu ebi, kabatu bapeta disanka to.
MUKANDA WA NZAMBI UDI WAMBA TSHINYI? Yezu udi utuleja mutudi mua kupeta disanka mu mêyi ende aa: ‘Badi bateleja dîyi dia Nzambi, badi badilama, badi ne disanka.’ (Luka 11:28) Bua tuetu kuikala ne disanka dilelela, tudi ne bua kuanji kukumbaja dijinga dietu dinene dia kumanya Nzambi ne malu adiye mulongolole bua kutuenzela. Malu aa adi mu Bible. Kumanya malu aa nekutuambuluishe bua kumanya bintu bidi ne mushinga menemene ne bidi kabiyi nawu. Tuetu tulonda tshidi Bible utuambila patudi tukeba tshia kuenza anyi patudi tuenza malu, netuikale ne disanka.
Tangila kabidi Nsumuinu 3:5, 6, 13-18 ne 1 Timote 6:9, 10.
Aa ke mandamuna adi Bible ufila bua nkonko isambombo eyi; kadi ki ngonso to. Udi musue kumanya malu makuabu anyi? Newikale ne dijinga edi anu wewe mumanye ne: bidi bikengela wewe kumanya bikole malu a Nzambi. Kudi kabidi nkonko bu mudi eyi: ‘Pikala Nzambi mutunange, bua tshinyi mmulekele malu mabi bungi nunku mutantshi bule nunku? Malu a mu dîku dianyi adi mua kulengela munyi?’ Mukanda wa Nzambi udi wandamuna bimpe nkonko eyi ne nkonko mikuabu ya bungi kabidi.
Kadi pabi bantu ba bungi kabatu bakeba mandamuna adi Bible ufila to. Batu bamba ne: Bible mmunene, mmukole bua kumumvua. Kadi kuenaku musue bakuambuluishe bua kupeta mandamuna aa mu Bible anyi? Kudi bintu bibidi bidi Bantemu ba Yehowa basue kukuambuluisha nabi.
Tshia kumpala, ke mukanda wa Bible utu ulongesha tshinyi menemene? Mbawenze bua kuambuluisha bantu badi kabayi ne dîba dia bungi bua kumonabu mudi Bible wandamuna nkonko minene itubu badiela. Tshintu tshibidi ke programe wa kulonga Bible kuyi ufuta makuta. Ntemu wa Yehowa udi pamue nuenu udi mua kulua kukutangila ku nzubu anyi muaba uudi musue bua kupitshisha nebe minite mikese lumingu luonso bua kuyikila nebe malu a mu Mukanda wa Nzambi. Bantemu mbalonge Bible ne bantu bapite bungi mushindu eu. Bantu ba bungi mbafike ku diambila Bantemu ne: “Ki bulelela ebu!”
Kakuena tshintu tshidi tshipite malongesha aa to! Malongesha malelela a mu Bible aa adi atuambuluisha bua kubenga kuikala ne buôwa bua tshianana, kuikala ne bitabataba anyi kubuejakaja malu. Malongesha aa adi atuleja malu malenga adi matuindile kumpala eku, atupesha disanka ne atuleja bua tshinyi tudi ne muoyo. Yezu wakamba ne: ‘Nenumanye kabidi bualu bulelela, ne bualu bulelela nebunupe budishikaminyi.’—Yone 8:32.
Manya malu makuabu
PROGRAME WA DILONGA DIA BIBLE
Bua tshinyi kulonga Bible?
Bible mmuambuluishe bantu ba bungi pa buloba bujima bua kupeta mandamuna a nkonko ya mushinga idi itangila muoyo wetu. Udiku musue pebe kupeta mandamuna aa anyi?


text:
TSHISAKIDILA
1914 ntshidimu tshinene mu milayi ya mu Bible
BALONGI ba Bible bakamanyisha bidimu bitue ku 40 kumpala ne: kuvua ne bua kuenzeka malu manene mu 1914. Mmalu kayi avua ne bua kuenzeka, ne ntshinyi tshidi tshileja ne: 1914 tshivua tshidimu tshinene?
Yezu wakamba mu Luka 21:24 ne: ‘Bantu ba bisamba bia bende nebadiate Yelushalema muinshi mua makasa abu too ne pajika tshikondo tshia bantu ba bisamba bia bende.’ Yelushalema uvua tshimamuende wa Bukalenge tshia tshisamba tshia Yuda: muaba uvua bakalenge ba mu dîku dia Mukalenge Davidi bakokeshila. (Musambu 48:1, 2) Kadi bakalenge aba bavua bashilangane bikole ne bakalenge ba bisamba bikuabu. Bobu bavua basomba “mu nkuasa wa Yehowa” bu baleji-mpala ba Nzambi. (1 Kulondolola 29:23) Nunku, Yelushalema uvua uleja bumfumu bua Yehowa.
Kadi ndîba kayi ne mmunyi muakabangisha ‘bisamba bia bende kudiata muinshi mua makasa abi’ bumfumu bua Nzambi? Biakenzeka mu 607 K.B.B., dîba divua bena Babulona batshimune Yelushalema. “Nkuasa wa Yehowa” wakashala munda mutupu, ne bakalenge ba mu dîku dia Davidi bakanji kuimana. (2 Bakelenge 25:1-26) ‘Didiata’ edi divua ne bua kutungunuka kashidi anyi? Tòo, bualu mulayi wa Yehezekele wakamba bua Sedekiya, mukalenge wa ndekelu wa mu Yelushalema ne: ‘Umushe tshitambala, utule tshifulu tshiebe tshia bumfumu; kabuena buikalaku kabidi too ne palua muakanangane nabu ne nemmupebu.’ (Yehezekele 21:26, 27) Muntu udi ‘muakanangane’ ne bukalenge bua dîku dia Davidi udi Kristo Yezu. (Luka 1:32, 33) Nunku, ‘didiata’ edi divua ne bua kujika pavua Yezu udia bukalenge.
Ndîba kayi divua Yezu ne bua kudia bukalenge? Yezu wakaleja ne: bisamba bia bende bivua ne bua kukokesha bua tshikondo kampanda. Danyele nshapita 4 udi ne malu adi atuambuluisha bua kumanya bule bua tshikondo atshi. Udi wakula bua tshilota tshia Nebukadenesâ Mukalenge wa Babulona wakamona mutshi munene mutambe wakaluabu kukosa. Tshikuku tshiawu katshivua mua kusasa to, bualu bakatshisuika ne tshiamu tshifike ne tshiamu tshia mitaku. Muanjelu wakamba ne: “Ashale nunku bidimu [anyi bikondo] muanda mutekete.”—Danyele 4:10-16.
Mu Bible, mitshi itu imue misangu ileja bumfumu. (Yehezekele 17:22-24; 31:2-5) Nenku, dikosa dia mutshi eu wa mu tshimfuanyi didi dileja muvuabu ne bua kuimanyika bumfumu bua Nzambi, buvua buleja mpala kudi bakalenge ba mu Yelushalema. Tshidibi, tshikena-kumona tshiakaleja ne: ‘didiata dia Yelushalema’ edi divua ne bua kunenga tshikondo bule kampanda, tuamba ne: ‘bikondo muanda mutekete.’ Tshikondo etshi tshivua ne bua kunenga mutantshi bule kayi?
Buakabuluibua 12:6, 14 udi uleja ne: bikondo bisatu ne tshitupa bidi ne “matuku tshinunu ne nkama ibidi ne makumi asambombo.” Nunku, ‘bikondo muanda mutekete’ bivua ne bua kunenga matuku aa misangu ibidi, tuamba ne: matuku 2520. Kadi bisamba bia bende kabivua bilekele ‘kudiata’ bumfumu bua Nzambi anu matuku 2520 tshianana kunyima kua dibutuka dia Yelushalema to. Bidi bimueneka ne: mulayi eu udi wenzeka mu tshikondo tshile kupita matuku aa. Bilondeshile Nomba 14:34 ne Yehezekele 4:6, ‘dituku dimue didi bu tshidimu tshijima,’ nunku ‘bikondo muanda mutekete’ bivua ne bua kuenza bidimu 2520.
Bidimu 2520 ebi biakatuadija mu ngondo wa dikumi wa 607 K.B.B., dîba divua bena Babulona bakuate Yelushalema ne kuimanyikabu bakalenge ba mu dîku dia Davidi. Bikondo ebi biakajika mu ngondo wa dikumi mu 1914. Mu tshidimu atshi, ‘tshikondo tshia bisamba bia bende’ tshiakajika, ne Yezu Kristo wakasomba mu Bukalenge mu diulu.—Musambu 2:1-6; Danyele 7:13, 14.
Anu muvua Yezu muambe, ‘dikalaku’ diende bu Mukalenge mu diulu diakamuenekela ku malu manene akenzeka pa buloba bu mudi: mvita, biyole bia nzala, bikumina ne bipupu bia masama. (Matayo 24:3-8, NW; Luka 21:11) Malu aa adi ajadika bikole ne: Bukalenge bua Nzambi bua mu diulu buakaledibua mu tshidimu tshia 1914 ne ‘matuku a ku nshikidilu’ wa tshikondo etshi tshibi akatuadija.—2 Timote 3:1-5.
* Kumukila ku Kasuamansense wa 607 K.B.B. too ne ku Kasuamansense wa 1 K.B.B. tudi ne bidimu 606. Bu mudi tshidimu tshia tshijengu katshiyiku, kubangila ku Kasuamansense wa 1 K.B.B. too ne ku Kasuamansense wa 1914 B.B. tudi ne bidimu 1914. Patudi tusangisha bidimu 606 ne bidimu 1914, tudi tupeta bidimu 2520. Bua kumanya malu adi atangila dikuata dia Yelushalema mu 607 K.B.B., bala tshiena-bualu tshia “Chronologie” mu mukanda wa Étude perspicace des Écritures, mupatula kudi Bantemu ba Yehowa.


text:
NSHAPITA MUISAMBOMBO
Patudi tufua tudi tuya penyi?
1-3. Nnkonko kayi itu bantu badiela bua lufu? Mmunyi mudi bimue bitendelelu biyandamuna?
BIBLE udi utulaya ne: dimue dituku “lufu kaluakuikalaku kabidi” to. (Buakabuluibua 21:4) Mu Nshapita 5, tuvua balonge ne: tshia kupikulangana natshi tshidi tshituambuluisha bua kupeta muoyo wa tshiendelele. Kadi bantu batshidi anu bafua. (Muambi 9:5) Nanku lumue lua ku nkonko minene itudi tudiela ludi ne: Ntshinyi tshitu tshituenzekela patudi tufua?
2 Diandamuna dia lukonko elu didi nangananga ne mushinga patudi tufuisha muntu utudi banange. Tudi mua kudiebeja ne: ‘Mmuye penyi? Udiku utumona anyi? Udiku mua kutuambuluisha anyi? Netumonanganaku kabidi nende anyi?’
3 Bitendelelu bidi biandamuna nkonko eyi mishindu mishilangane. Bimue bidi bilongesha ne: wewe muikale muntu muimpe, udi uya mu diulu ne wewe muikale muntu mubi, udi uya kuoshika mu iferno. Bikuabu bidi biamba ne: paudi ufua udi ulua nyuma ne uya kusomba ne bena mu dîku dienu bakadi bafue. Binga pabi bidi biamba ne: wewe mumane kufua ne bakulumbuluishe, udi uledibua tshiakabidi, anyi upetulula muoyo mu mubidi mukuabu, pamuapa bu muntu mukuabu anyi mene nyama.
4. Ndungenyi kayi lunene ludi bitendelelu bilongesha bua lufu?
4 Bitendelelu bidi bimueneka bu bidi bilongesha malu mashilangane. Kadi pabuipi ne bionso bidi bilongesha lungenyi lunene lumue. Bidi bilongesha ne: padi muntu ufua, tshitupa kampanda tshia mu mubidi wende tshidi tshitungunuka ne muoyo. Mbulelela anyi?
PATUDI TUFUA TUDI TUYA PENYI?
5, 6. Ntshinyi tshidi tshituenzekela patudi tufua?
5 Yehowa mmumanye tshidi tshituenzekela patudi tufua, ne mmutuambile ne: padi muntu ufua, muoyo wende udi wimana. Lufu ndibenga kuikala ne muoyo. Nanku padi muntu ufua, muvuaye udiumvua ne malu avua mu lungenyi luende kabiena bitungunuka muaba mukuabu to. * Patudi tufua, katuena mua kumona, katuena mua kumvua ne katuena mua kuela kabidi meji to.
6 Mukalenge Solomo wakafunda ne: “Bafue ki mbamanye bualu nansha bumue.” Bafue kabena mua kunanga muntu anyi kumukina to, ne “kakuena mudimu anyi kulongolola kua malu anyi dimanya peshi meji mu Lukita.” (Bala Muambi 9:5, 6, 10.) Mu Misambu 146:4, Bible udi utuambila ne: padi muntu ufua, “meji adiye wela” adi afua.
TSHIVUA YEZU MUAMBE BUA LUFU
7. Ntshinyi tshivua Yezu muambe bua lufu?
7 Pavua Lazalo, mulunda muimpe wa Yezu mufue, Yezu wakambila bayidi bende ne: “Mulunda wetu Lazalo mmulale.” Kadi Yezu kavua usua kuamba ne: Lazalo uvua muikishe to. Yezu wakamba kabidi ne: “Lazalo mmufue.” (Yone 11:11-14) Nunku Yezu wakafuanyikija lufu ne tulu. Kavua muambe ne: Lazalo uvua mu diulu anyi uvua ne bena mu dîku diabu bakavua bafue to. Kavua kabidi muambe ne: Lazalo uvua ukenga mu iferno, anyi uvua muledibue tshiakabidi bu muntu mukuabu anyi bu nyama to. Bivua anu bu ne: Lazalo uvua mulale tulu tukole. Mvese mikuabu idi ifuanyikija payi lufu ne tulu tukole. Bible udi wamba ne: pakashipabu Stefano, “wakalala tulu mu lufu.” (Bienzedi 7:60) Mupostolo Paulo wakafunda pende ne: bamue bena Kristo bakavua “bamane kulala tulu mu lufu.”—1 Kolinto 15:6.
8. Mmunyi mutudi bamanye ne: Nzambi kavua mufuke bantu bua bikale bafua?
8 Nzambi uvuaku mufuke Adama ne Eva bua balue kufua pashishe anyi? Tòo! Yehowa wakabafuka bua bikale ne muoyo kashidi ne makanda a mubidi mimpe menemene. Pavua Yehowa mufuke bantu, wakabapesha dijinga dia kuikala ne muoyo kashidi. (Muambi 3:11) Baledi kabatu basue kumona bana babu bakulakaja ne bafua to, Yehowa udi umvua pende muomumue bua bualu buetu. Kadi bikala Nzambi uvua mutufuke bua kuikala ne muoyo kashidi, bua tshinyi tudi tufua?
BUA TSHINYI TUDI TUFUA?
9. Bua tshinyi mukenji uvua Yehowa muelele Adama ne Eva kawuvua mukole?
9 Yehowa wakambila Adama mu budimi bua Edene ne: “Udi mua kudia mitshi yonso idi mu budimi muudi musue. Kadi bua mutshi wa dimanya dia tshidi tshimpe ne tshidi tshibi, kuena ne bua kuwudia to, bualu dituku diwawudia neufue bulelela.” (Genese 2:9, 16, 17) Mukenji mutokesha au kawuvua mukole bua kuwutumikila to, Yehowa uvua ne bukenji bua kuambila Adama ne Eva tshidi tshimpe ne tshidi tshibi. Bu bobu batumikile Yehowa, bavua mua kumuleja ne: bavua banemeka bumfumu buende. Bavua kabidi mua kumuleja muvuabu ne dianyisha bua bintu bionso bivuaye mubapeshe.
10, 11. a) Mmunyi muvua Satana mupambuishe Adama ne Eva? b) Bua tshinyi bualu buvua Adama ne Eva benze buvua bubi butambe?
10 Bia dibungama, Adama ne Eva bakasungula bua kubenga kutumikila Yehowa. Satana wakambila Eva ne: “Nzambi uvua muambe bulelela ne: kanuena ne bua kudia mitshi yonso idi mu budimi ebu anyi?” Eva wakamuandamuna ne: “Tudi mua kudia bimuma bia mitshi idi mu budimi. Kadi Nzambi mmuambe bua bimuma bia mutshi udi munkatshi mua budimi ne: ‘Kanuena ne bua kubidia nansha, tòo, kanuena ne bua kuwulenga nansha; tshianana nenufue.’”—Genese 3:1-3.
11 Pashishe Satana wakamba ne: “Kanuena nufua bulelela to. Bualu Nzambi mmumanye ne: dituku dine dinudi nudia bimuma biawu, mêsu enu neatabale, nenuikale bu Nzambi, bamanye tshidi tshimpe ne tshidi tshibi.” (Genese 3:4-6) Satana uvua musue bua Eva ele meji ne: uvua mua kudiangatshila dipangadika dia tshidi tshimpe ne tshidi tshibi. Dîba adi Satana wakamushima bua tshivua mua kumufikila yeye mubenge kutumikila. Satana wakamba ne: Eva kavua mua kufua to, nunku Eva wakadia tshimuma atshi ne pashishe kupeshaye bayende kabidi. Adama ne Eva bavua bamanye ne: Yehowa uvua mubambile bua kabadi tshimuma atshi to. Pakatshidiabu bakasungula bua kubenga kutumikila mukenji uvua mutokesha ne kawuyi mukole. Pakadiabu tshimuma, bakaleja ne: kabavua banemeke Tatuabu wa mu diulu wa dinanga to. Bavua benze bualu bubi butambe!
12. Bua tshinyi bidi bitonda bikole bua muvua Adama ne Eva babenge kutumikila Yehowa?
12 Bidi bitonda bikole bua muvua baledi betu ba kumpala babenge kunemeka Mufuki wabu mushindu eu! Wewe uditatshisha bikole bua kukolesha muana wa balume ne wa bakaji, pashishe badi bakutombokela ne benza tshiuvua kuyi mubambile bua kuenza, udi mua kumvua tshinyi? Bualu ebu budiku mua kukusama ku muoyo anyi?
13. Ntshinyi tshivua Yehowa usua kuamba pavuaye muambe ne: “neupingane ku lupuishi”?
13 Pavua Adama ne Eva babenge kutumikila, bakajimija diakalenga dia kuikala ne muoyo kashidi. Yehowa wakambila Adama ne: “Bualu wewe udi lupuishi ne neupingane ku lupuishi.” (Bala Genese 3:19.) Bualu ebu budi bumvuija ne: Adama uvua ne bua kulua tshiakabidi lupuishi, bienze anu bu ne: kabavua bamufuke to. (Genese 2:7) Pakenza Adama mpekatu, wakafua ne kavuaku kabidi to.
14. Bua tshinyi tudi tufua?
14 Bu Adama ne Eva batumikile Nzambi, bavua mua kuikala batshidi ne muoyo too ne lelu. Kadi pakabengabu kumutumikila, bakenza mpekatu, ne ndekelu wa bionso bakafua. Mpekatu udi anu bu disama dibi ditambe ditudi bapiane kudi baledi betu ba kumpala. Tuetu bonso tudi baledibue bena mpekatu, ke bualu kayi tudi tufua. (Lomo 5:12) Kadi ki ntshivua Nzambi mulongoluele bantu to. Nzambi kavua musue bua bantu bafue nansha, Bible udi ubikila lufu ne: “muena lukuna.”—1 Kolinto 15:26.
BULELELA BUDI BUTUPIKULA
15. Mmunyi mudi bulelela bua bualu bua lufu butupikula?
15 Bulelela bua bualu bua lufu budi butupikula ku ngenyi ya bungi ya dishima. Bible udi utulongesha ne: bafue kabatu bumvua dikenga anyi kanyinganyinga to. Katuena mua kuyikila nabu, ne bobu kabena mua kuyikila netu to. Katuena mua kuambuluisha bafue, ne bobu kabena mua kutuambuluisha to. Kabena mua kutuenzela bibi to, nanku katuena ne bua kubatshina to. Kadi, bitendelelu bia bungi bidi bituambila ne: bafue badi ne muoyo muaba kampanda ne tudi mua kubambuluisha patudi tupesha bamfumu ba bitendelelu anyi bantu badibu bangata bu bansantu makuta. Kadi patudi tumanya bulelela bua bualu bua lufu, katuena mua kuitaba mashimi au to.
16. Ndishima kayi didi bitendelelu bia bungi bilongesha bua bafue?
16 Satana udi wenza mudimu ne ntendelelu wa dishima bua kutushima ne kutufikisha ku diela meji ne: bafue badi anu ne muoyo. Tshilejilu, bimue bitendelelu bidi bilongesha ne: patudi tufua, tshitupa kampanda tshia mu mubidi wetu tshidi tshitungunuka ne muoyo muaba mukuabu. Tshitendelelu tshienu tshidi patshi tshilongesha nanku anyi? Peshi tshidi tshilongesha tshidi Bible wamba bua bafue? Satana udi wenza mudimu ne mashimi bua kumbusha bantu kudi Yehowa.
17. Bua tshinyi lungenyi lua ne: badi bosha bantu mu iferno ntshipendu kudi Yehowa?
17 Malu adi bitendelelu bia bungi bilongesha adi atonda. Tshilejilu, bimue bidi bilongesha ne: neboshe bantu babi mu iferno bua kashidi. Dishima edi didi tshipendu kudi Yehowa. Kena mua kuanyisha nansha kakese bua bantu bakenge mushindu au to! (Bala 1 Yone 4:8.) Wewe udi mua kumvua tshinyi bua muntu udi wosha muanende bianza bua kumunyoka? Newele meji ne: udi ne tshikisu tshikole. Kuakujinga bua kumanyangana ne muntu au to. Ke tshidi Satana ujinga menemene bua tumvue bua Yehowa!
18. Bua tshinyi katuena ne bua kutshina bafue?
18 Bimue bitendelelu bidi bituambila ne: padi bantu bafua, badi balua nyuma. Bitendelelu bia nunku bidi bilongesha ne: tudi ne bua kunemeka nyuma eyi ne kuyitshina bualu idi mua kulua balunda betu ba bukole anyi bena lukuna betu banene. Bantu ba bungi batu bitaba dishima edi. Badi batshina bafue, nanku badi babatendelela pamutu pa kutendelela Yehowa. Vuluka ne: bafue kabena mua kumvua tshintu, nunku katuena ne bua kubatshina to. Yehowa ke Mufuki wetu. Yeye udi Nzambi mulelela, ne tudi ne bua kumutendelela amu yeye.—Buakabuluibua 4:11.
19. Mmunyi mudi kumanya bulelela bua bualu bua lufu kutuambuluisha?
19 Patudi tumanya bulelela bua bualu bua lufu, tudi tupikudibua ku mashimi a bitendelelu. Bulelela ebu budi butuambuluisha bua kumvua malu matambe buimpe adi Yehowa mulaye bua muoyo wetu ne bua matuku etu atshilualua.
20. Netumone tshinyi mu nshapita udi ulonda?
20 Kukadi bidimu bia bungi, mutendeledi kampanda wa Nzambi diende Yobo wakebeja ne: “Muntu yeye mufue, udi mua kupetulula kabidi muoyo anyi?” (Yobo 14:14) Bidiku mua kuenzeka bua muntu udi mufue apetulule kabidi muoyo anyi? Diandamuna didi Nzambi utupesha mu Bible didi disankisha bikole. Netudimone mu nshapita udi ulonda.
^ tshik. 5 Bamue bantu badi bitaba ne: anyima anyi nyuma udi ushala ne muoyo padi muntu ufua. Bua kumanya malu makuabu, tangila Dimanyisha dia ku ndekelu 17 ne 18.


text:
NSHAPITA WA 127
Balumbuluisha Yezu, pashishe baya nende kudi Pilato
MATAYI 27:1-11 MÂKO 15:1 LUKA 22:66–23:3 YONE 18:28-35
BADI BALUMBULUISHA YEZU MU DINDA KUMPALA KUA TSHILUMBULUIDI TSHINENE
YUDASA ISAKALIOTE UKEBA KUDIOWA
BADI BATUMA YEZU KUDI PILATO BUA KUMUKOSELA TSHIBAWU
Butuku bukavua pa kutshia pavua Petelo muvile Yezu bua musangu muisatu. Bena ku Tshilumbuluidi tshinene mbajikije tshilumbu tshiabu tshia mafi ne mbatangalake. Mu Ditanu mu dinda, badi badisangisha kabidi bua kuenza bu ne: mikenji ivua mianyishe tshivuabu benze butuku. Badi baya ne Yezu kumpala kuabu.
Bena ku kabadi badi bebeja Yezu kabidi ne: “Biwikala Kristo, utuambile.” Ke yeye kuandamuna ne: “Nansha meme munuambile, kanuakuitabuja nansha kakese.” Kadi Yezu wakabaleja ne dikima dionso tshivuaye anu muvuabu badianjile kumanyisha buende yeye mu Danyele 7:13. Wakamba ne: “Kutuadijila ku mpindieu, Muana wa muntu neasombe ku tshianza tshia balume tshia bukole tshia Nzambi.”—Luka 22:67-69; Matayi 26:63.
Bakasuminyina bamba ne: “Nanku, udi Muana wa Nzambi anyi?” Yezu wakandamuna ne: “Nuenu nkayenu nudi nuamba ne: meme nyeye.” Badi basua kushipa Yezu bua bualu ebu bamubanda bu mudiye mupende Nzambi. Badi bebeja ne: “Tshitudi ne bua kukebela bujadiki bukuabu ntshinyi?” (Luka 22:70, 71; Mâko 14:64) Ke bobu kusuika Yezu ne kumutuma kudi Ponsio Pilato nguvena wa bena Lomo.
Yudasa Isakaliote uvua mua kuikala mumone muvuabu benda baya ne Yezu kudi Pilato. Pakamona Yudasa ne: bavua bakosele Yezu tshibawu tshia lufu, wakadiumvua bibi ne kupangilaye tshia kuenza. Kadi pamutu pa kuya kudi Nzambi ne kunyingalala ne muoyo mujima, wakaya kupingaja bitupa bia arjan 30. Yudasa wakambila bamfumu ba bakuidi ne: “Mvua muenze mpekatu pamvua mutungile mashi avua kaayi ne bualu tshitungu.” Kadi bakamuandamuna bibi bamba ne: “Abu mbualu buetu anyi? Mbukutangile anu wewe!”—Matayi 27:4.
Yudasa wakimansha bitupa bia arjan 30 mu ntempelo, wakenza kabidi tshilema tshikuabu pakajingaye bua kudishipa. Pavua Yudasa ukeba kudiowa, bidi bimueneka ne: ditamba dia mutshi divuaye mudielele muonji diakapuka. Mubidi wende wakakuluka pa mabue avua muinshi, kupandikawu.—Bienzedi 1:17, 18.
Tutshivua patshiatshia pavuabu benda baya ne Yezu ku dibalasa dia Ponsio Pilato. Kadi bena Yuda bavua baye nende kuntuaku bakabenga bua kubuela. Bavua bela meji ne: dituilangana dia nanku ne bantu ba mu Bisamba bia bende divua mua kubavuija bakoya. Bu bobu benze nanku kabavua mua kukumbana bua kudia biakudia bia mu dituku dia 15 ngondo wa Nisana, dituku dia kumpala dia Tshibilu tshia mampa kaayi mela Luevene, tshivuabu bamona bu tshitupa tshia Pasaka.
Pilato wakapatuka ubebeja ne: “Nudi nubanda muntu eu ne bualu kayi?” Bakandamuna ne: “Bu muntu eu kayi muenji wa malu mabi, katuvua mua kumufila kuudi to.” Pilato uvua mua kuikala mumona ne: bavua bamuenzeja malu, ke yeye kuamba ne: “Muangatayi nuenu, numulumbuluishe bilondeshile mikenji yenu.” Bena Yuda bakaleja lungenyi luabu lua dishipangana pakandamunabu ne: “Ki mbianyishibue bua tuetu kushipa muntu to.”—Yone 18:29-31.
Bushuwa, bobu bashipe Yezu mu tshibilu tshia Pasaka, bualu ebu buvua mua kukebesha tshimvundu mu bantu. Kadi bobu bafikishe bena Lomo ku dishipa Yezu bamba muvuaye mushipe mikenji ya Mbulamatadi wa bena Lomo, ivua yitabila bena Lomo bua kuenza nanku, bivua mua kuenza bua ne: bantu kabapishi bena Yuda bua bualu ebu to.
Bamfumu ba bitendelelu kabena bambila Pilato ne: bavua bakosele Yezu tshibawu tshia lufu bualu uvua mupende Nzambi to. Mpindieu badi bakeba malu makuabu a dishima a kumubanda nawu bamba ne: “Tuvua basangane muntu eu [1] upambuisha tshisamba tshietu, [2] ukandika bantu bua kufuta Kaisa bitadi ne [3] udiamba mudiye Kristo, mukalenge.”—Luka 23:2.
Bu muvua Pilato muleji mpala wa bena Lomo, uvua ne bua kutabalela bua muvuabu babande Yezu ne: uvua udiamba muvuaye mukalenge. Ke Pilato kubuelaye kabidi mu dibalasa, kubikilaye Yezu umuebeja ne: “Wewe udi Mukalenge wa bena Yuda anyi?” Mu mêyi makuabu uvua webeja ne: ‘Udi mushipe mikenji ya bukalenge pa kudiamba muudi mukalenge udivuija muluishi wa Kaisa anyi?’ Pamuapa bua kumanya bungi bua malu akavua Pilato mumvue buende yeye, Yezu wakamba ne: “Udi webeja bualu ebu bilondeshile wewe nkayebe, anyi bantu bakuabu mbakuambile bualu buanyi?”—Yone 18:33, 34.
Bu muvua Pilato kayi ne bijadiki bia malu a Yezu, kadi ujinga bua kuamanya, wakandamuna ne: “Meme tshiena muena Yuda to, ki mmuomu?” Wakasakidila ne: “Bena tshisamba tshienu ne bamfumu ba bakuidi ke bavua bakufile kundi. Uvua muenze tshinyi?”—Yone 18:35.
Pavua Yezu muandamune Pilato wakimanyina pa Bukalenge, ne kakuyi mpata, malu avuaye muambe akakemesha Pilato bikole menemene.


text:
TSHIBUMBA TSHIA NSENTEDI No 4 2017 | Ntshinyi tshidi Bible wamba bua muoyo ne lufu?
UDI WELA MEJI KAYI?
Nzambi mmusue bua tuikale tufua anyi? Bible udi wamba ne:
“[Nzambi] neakupule tshinsonji tshionso ku mêsu kuabu, ne lufu kaluakuikalaku kabidi.”—Buakabuluibua 21:4.
Tshibumba tshia Nsentedi etshi tshidi tshileja tshidi Bible wamba bua muoyo ne lufu.
COVER SUBJECT
Lukonko ludi lusamisha mutu
Bu mudi ngenyi ya tshidi tshifikila muntu padiye ufua mishilangane bikole, kudiku muaba utudi mua kupetela mandamuna mimpe anyi?
COVER SUBJECT
Tshidi Bible wamba bua muoyo ne lufu
Kudi tshitupa kampanda tshidi tshishala ne muoyo patudi tufua anyi? Tudi ne anyima udi kayi ufua anyi? Bafue badi penyi?
Padi muntu uudi munange usama disama dia lufu
Mmunyi mudi bena mu dîku mua kusamba mubedi wabu udi ne disama dia lufu ne kumulama? Mmunyi mudi balami ba mubedi mua kupita bimpe ne mushindu udibu badiumvua mu tshikondo tshionso tshia kusama kua mubedi wabu?
Elias Hutter ne Bible yende ya mu tshiena Ebelu ya pa buayi
Elias Hutter, mumanyi wa malu a mu Bible wa mu bidimu bia 1500, wakapatula Bible ibidi ya mu tshiena Ebelu ivua ne mushinga wa bungi.
Kaleta katambe bukese ka mu tshiena Ebelu kadi kakankamija bikole
Yezu uvua musue kushindika tshinyi pavuaye muakule bua kaleta katambe bukese?
Mparadizu pa buloba, mbualu bufuikakaja anyi mbualu bulelela?
Lungenyi lua mparadizu wa pa buloba uvua mujimine ndusankishe bantu bikole munkatshi mua bidimu bia bungi. Tudi mua kupetulula mparadizu wa nunku anyi?
Ntshinyi tshidi Bible wamba?
Ntatu mmalu a mu nsombelu wa bantu. Kudi mushindu wa kuyijikija anyi?


text:
KIFUNDWA 7
Le Kashā Kodi Mwimone bu Udi Bunka ne Kwivwana Moyo?
Umwene mwanuke udi pa kifwatulo’u. Umweka bu udi bunka kadi wivwene moyo. Le nobe kodi mwiivwane uno muswelo?— Muntu yense wiivwananga namino kyaba kimo. Bible utela balunda na Yehova bēmwene nabo bu badi bunka kadi bāivwene moyo. Mu bano bantu mwādi ne Ediya. Ivwana lusango lwandi.
Ediya wāshikete mu Isalela myaka mivule Yesu kabutwilwe. Ahaba, mulopwe wa Isalela, kādipo utōta Yehova, Leza wa bine. Ahaba ne wandi mukaji Yezebele, bādi batōta Bala, leza wa bubela. Penepa bantu bavule mu Isalela nabo bāshilula kutōta Bala. Yezebele mulopwe mukaji wādi mubi kutabuka, wāsakile kwipaya bantu bonso bādi batōta Yehova, ne Ediya mwine! Le uyukile byālongele Ediya?—
Wānyema kavuku! Wāenda kulampe mu ntanda mutuputupu, wakafyama mu mutá. Le uyukile kyāmulengeje alonge namino?— I moyo. Ino Ediya bidi kādipo ufwaninwe kwivwana moyo. Mwanda waka? Mwanda wādi uyukile’mba Yehova ubwanya kumukwasha. Dibajinji, Ediya wēmwenine bukomo bwa Yehova. Yehova wālondolwele ku milombelo yandi musunsa mubajinji na kutuma mudilo wātambile mūlu. O mwanda ne pano pene wādi’nka wa kumukwasha!
Ediya paādi mu mutá, Yehova wēsambile nandi ne kumwipangula’mba: ‘Le uloñanga bika kuno?’ Ediya nandi amba: ‘Ke enka ami kasuku ukutōta. Nashala’tu bunka, kadi naivwana moyo mwanda basaka kungipaya.’ Ediya wālangile’mba bantu bakwabo batōta Yehova kebepaibwe bonso. Ino Yehova wāmulombola’mba: ‘Mhm, ke amopo. Kukidi bantu bakwabo bantōta 7 000. Kankamana. Nsaka kukupa mingilo mivule ya kuñingidila!’ Le ulanga Ediya wāsangele pa kwivwana kino?—
Le bintu byāfikīle Ediya bibakufundija bika?— Kokemonapo bu udi bunka nansha kwivwana moyo. Wi mujokolokwe na balunda basenswe Yehova kadi bakusenswe. Kadi Yehova udi na bukomo bwine bwabo ne ukakukwasha nyeke! Le kusangelepo pa kuyuka’mba bine kudipo bunka bobe?—
TANGA MU OBE BIBLE
1 Balopwe 19:3-18
Mitōto 145:18
1 Petelo 5:9


text:
Pingana kudi Yehowa
Yehowa udi ukeba mikoko yende idi mijimine, ne udi ukulomba bua upingane kudiye..
Mukanda wa kudi Kasumbu Kaludiki
Mukanda wa kudi Kasumbu Kaludiki eu ndilomba diela bantendeledi ba Nzambi bonso badi bapambuke mu tshikumbi tshiende.
TSHITUPA TSHIA 1
‘Nenkebe mikoko idi mijimine’
Nzambi udi wangata mukoko mujimina ne buye kashidi anyi?
TSHITUPA 2
Tunyinganyinga—“Batshintshimika bikole mu mishindu”
Wewe mumvue bikutonde bikole bualu kuena mua kuenzela Yehowa mudimu bu muuvua wenza kumpala, kudi bualu bumue buudi mua kuenza budi mua kukuambuluisha bua kupeta bukole buende.
TSHITUPA 3
Kanyinganyinga ku muoyo—Patudi ne ‘tshilumbu ne mukuabu’
Mêyi manene asatu a mu Bible adi mua kukuambuluisha wewe mumone ne: muena Kristo nebe mmukuenzele bibi.
TSHITUPA 4
Didipisha bua bubi—“Untokeshe ku bubi buanyi”
Mushindu kayi uudi mua kumvua buimpe bua kuikala ne kondo ka muoyo katoke?
TSHITUPA 5
Pinganayi kudi “mulami wa mikoko ne mutangidi wa anyima yenu”
Meme musue kupingana kudi Yehowa ne mbangila penyi? Bena mu tshisumbu nebangakidile mushindu kayi?
Mêyi a ndekelu
Udiku ujinga bikondo bimpe bia kale biuvua mupitshishe ne bantu ba Yehowa anyi?


text:
BIBLE UTU USHINTULULA BANTU
Mpesha anu tshidimu tshimue tshianana tshia ditalala ne disanka
MULELA MU 1971
DITUNGA DIABU FRANCE
TSHIVUAYE MUENA TSHIKISU, TSHIENDENDA NE MUNU WA DIAMBA
TSHIMVUA KALE:
Dîku dietu divua disombele mu musoko wa tellancourt ku Nord-Est kua France. Tatuanyi uvua wa mu France, ne mamuanyi uvua wa mu Italie. Pamvua ne bidimu 8, tuakaya kusombela mu kamusoko kampanda ka bena mudimu bapele kavua pabuipi ne tshimenga tshia Rome mu Italie. Koku aku sombelu wakatukolela bikole. Baledi banyi bavua batandangana ne luonji luonso bua lutatu lua makuta.
Pangakakumbaja bidimu 15, mamuanyi wakansaka bua kumbuka ku nzubu ne kukeba balunda. Nunku ngakatuadija kumbuka ku nzubu bua matuku a bungi. Matuku makese, meme kudimona nkadi nsomba ne balunda babi. Dimue dituku, muntu mukuabu uvua umueneka muntu muimpe, wakalua kundi. Kumpeshaye diamba, meme kuangata bualu mvua musue kumueneka panyi muntu mukole. Diakamue bakambueja mu mulongo wa banu ba diamba ne bena tshiendenda. Misangu ya bungi bakenda nanyi masandi ku bukole. Muoyo kautshivua kabidi ne mushinga kundi to, ntshitshivua kabidi nkema bua kuikala ne muoyo anyi kufua to. Mvua mushikile ne ndimona nkaya. Pamvua ne bidimu 16, ngakateta bua kudishipa pangakanua mulangi wa wiski mujima ne kudiela mu dijiba dinene dia mâyi. Ngakashala mufue tshipuka munda mua matuku asatu.
Ngakatuadija kutata bua kumbuka mu malu aa, kadi ngakalua kabidi muena tshikisu ne tshivua ne bululame to. Mvua ngenda masandi, mpanyisha bantu diamba, ne ngiba bintu bionso bivuabu nabi bia mushinga. Mangumba manene a bena tshikisu akenza nanyi mudimu bua kupanyisha diamba mu Italie. Misangu ya bungi bampulushi bavua bankuata. Nsombelu wanyi kavua ne tshipatshila ne mvua ngenza malu mumvua musue, kadi mvua mumanye ne: dikala dianyi ne muoyo divua ne tshipatshila kampanda. Ngakalomba Nzambi, bua ampeshe anu tshidimu tshimue tshianana tshia ditalala ne disanka.
MUSHINDU UVUA BIBLE MUNSHINTULULE:
Pamvua ne bidimu 24, ngakaya mu Angleterre. Bu mumvua pana diamba, muoyo wanyi uvua mu njiwu. Kumpala kua meme kumbuka, ngakaya kumona mamuanyi ne ngakakema bikole bua kumona muntu mukuabu diende Annunziato Lugarà uyukila nende malu a mu Bible. * Bu mumvua mumanye ne: uvua muenzavi ku kale, ngakumvua buôwa ne meme kumuebeja bua tshinyi uvua mulue kutangila maman. Wakandondela malu avuaye mushintulule bua kulua Ntemu wa Yehowa, ne wakangambila bua meme kuyukila ne Bantemu pandi mfika mu Angleterre. Ngakitaba tshivuaye muambe. Kadi pangakafikaku, ngakapinganununa diakamue mu nsombelu wanyi wa kale.
Dimue dituku ngakapetangana ne Ntemu kampanda, uvua wenda wabanya Tshibumba tshia Nsentedi ne Reveillez-vous ! mu musesu uvua bantu bapanyina bintu mu Londres. Pangakavuluka tshimvua mulaye Annunziato, ngakalomba Ntemu au ni tuvua mua kulonga Bible.
Malu angakalonga mu Bible akankemesha bikole be! Tshilejilu, mvese udi mu 1 Yone 1:9 wakandenga bikole, mvese eu udi wamba bua Nzambi ne: “Tuetu batonde mibi yetu, yeye ngua lulamatu ne mmuakane bua kutufuila luse ku mibi yetu ne kutulengeja ku malu onso adi kaayi makane.” Mvese au wakanshintulula bualu mvua diumvua ne manyanu a bungi menemene bua nsombelu wanyi wa kale. Diakamue ngakatuadija kubuela mu bisangilu mu Nzubu wa Bukalenge wa Bantemu ba Yehowa. Bantemu bakangakidila ne disanka dia bungi. Pangakamona muvuabu banangangane bikole, bualu bumvua musue panyi bikole, ngakajinga bua kuikala panyi muena dîku diabu mu tshisumbu.
Nansha mumvua tshiyi ne lutatu lua bungi bua kulekela kunua diamba diakamue ne kulekela nsombelu wanyi wa tshiendenda, bivua bikole bua kuakaja bumuntu buanyi. Ngakamona ne: mvua ne bua kuangata bantu ne mushinga ne kubanemeka. Nunku, ntshidi anu nduangana ne imue ngikadilu mibi. Kadi ne diambuluisha dia Yehowa ndi mulekele ngikadilu ya bungi mibi. Ngakalonga Bible mu ngondo isambombo, meme kutambula ne kulua Ntemu wa Yehowa. Bivua mu tshidimu tshia 1997.
MASANKA ANGAKAPETA:
Panyima pa meme mumane kutambula, ngakasela nsongakaji mukuabu diende Barbara utshivua ufuma pende ku dilua Ntemu wa Yehowa. Pavua mulunda wanyi mukuabu wa kale mumone mumvua mushintuluke, wakatuadija kulonga Bible. Matuku makese, wakalua Ntemu ne muanabu wa bakaji pende. Yayende wa muledi wa maman wanyi wa bakaji, ukavua ne bidimu 80, wakatuadija pende kulonga ne kutambula kumpala kua kufuaye.
Mpindieu ndi mukulu mu tshisumbu tshietu, ne meme ne mukajanyi tudi bamanyishi ba ku dîba ne dîba, tudi tulongesha bantu badi bakula tshiena Italie badi basombele mu Londres Bible. Imue misangu bitu bintonda bua nsombelu wanyi wa kale, kadi Barbara utu ungambuluisha bikole. Ndekelu wa bionso, dîku dianyi didi ne nsombelu muimpe udi unsankisha misangu yonso, ne ndi ne Tatu wa dinanga untu musue misangu yonso. Mvua mulombe Nzambi tshidimu tshimue tshia ditalala ne disanka, kadi mmumpeshe bia bungi!
Ndekelu wa bionso, dîku dianyi didi ne nsombelu muimpe udi unsankisha misangu yonso, ne ndi ne Tatu wa dinanga untu musue misangu yonso
^ tshik. 10 Bala tshiena-bualu tshia “Bible utu ushintulula bantu—Tshitu muanji kuya pa muaba tshiyi ne katshingoma kanyi,” muyuki mulonda kudi Annunziato lugarà, mu Tshibumba tshia Nsentedi tshia mu dia 1/7/2014, dibeji dia 8-9.


text:
TSHIBUMBA TSHIA NSENTEDI No 2 2017 | Newitabe dipa ditambe bunene dia Nzambi anyi?
UDI WELA MEJI KAYI?
Ndipa kayi ditambe bunene dia katshia ne katshia didi Nzambi mutupeshe?
Bible udi wamba ne: ‘Nzambi mmunange ba pa buloba bikole menemene, wakabapesha Muanende mulela umuepele.’—Yone 3:16.
Tshibumba tshia Nsentedi etshi tshidi tshileja bua tshinyi Nzambi wakatuma Yezu pa buloba bua kutufuila ne mutudi mua kuleja dianyisha dietu bua dipa edi.
COVER SUBJECT
Dipa ditambe makuabu
Bible udi umvuija tshidi dipa didi ne mushinga kawuyi kuamba, didi mua kupetesha bantu badi badita muoyo wa tshiendelele. Kuvuaku mua kuikala dipa dikuabu dia mushinga wa bungi anyi?
COVER SUBJECT
Dipa ditambe bunene dia Nzambi—Bua tshinyi didi ne mushinga wa bungi?
Mmalu kayi adi avuija dipa kampanda ne mushinga wa bungi kupita makuabu? Kutabalela malu aa kudi mua kukuambuluisha bua kukolesha dianyisha dietu bua tshia kupikula natshi bantu.
COVER SUBJECT
Newenze tshinyi bua dipa ditambe bunene dia Nzambi?
Dinanga dia Kristo ndituenzeje bua kuenza tshinyi
Budiambike mmukenji muela bua kulua muambi wa Nzambi anyi?
Bimue bitendelelu bitu bilomba balombodi ne bamfumu babi bua kushala badiambike. Kadi ntshinyi tshidi Bible ulongesha bua tshilumbu etshi?
Dipanduka ku bupika—Kale ne lelu
Bikondo bia kale, bantu ba Nzambi bakapanduka ku bupika. Bia dibungama, Bantu miliyo ya bungi batshidi benza mudimu bu bapika.
Peta masanka a difila
Kufila kudi kuenza bua wewe ne bakuabu nudiumvue bimpe. Kudi kukolesha bulunda ne dieleshangana diboko. Mmunyi muudi mua kufila ne disanka?
Ntshinyi tshidi bible wamba?
Bible udi wamba ne: “matuku a ku nshikidilu” avua ne bua kuikala “bikondo bikole bibi bidi bikole mua kupita nabi.” Tshidibu bambe etshi, tshidiku tshipetangana ne tshikondo tshitudi lelu eu anyi?


text:
DILONGESHA DIA 13
Kudi lumu luimpe bua bitendelelu anyi?
1. Bitendelelu bionso mbilelela anyi?
Mu bitendelelu bionso mutu bamue bantu batu basue kumanya Nzambi mulelela. Lumu luimpe ludi ne: Nzambi udi umona bantu aba, udi uditatshisha bua bualu buabu. Kadi bualu bua dikema, bitendelelu mbilue tshiamu tshia mudimu tshia kuenza natshi malu mabi. (2 Kolinto 4:
Padi tshitendelelu tshilelela tshitumbisha Nzambi, tshia dishima tshiotshi tshidi tshimunyingalaja, bualu tshidi tshilongesha malu adi kaayi mu Bible to. Tshilejilu: malu a dishima bua Nzambi ne bua bantu bakadi bafue. Kadi Yehowa utu musue bua bantu bamumanye bimpe.
2. Kudi lumu luimpe bua bitendelelu anyi?
Bualu buimpe budi ne: tshitendelelu tshidi tshileja muditshi tshinange Nzambi, eku tshinange bulongolodi bua Satana, katshiena mua kushima Nzambi to. (Yakobo 4:4) Bible udi ubikila bitendelelu bionso bia dishima ne: “Babilona Munene.” Babilona ntshimenga tshia kale muvua ntendelelu wa dishima mutuadijile kunyima kua Mvula wa kabutu wa mu matuku a Noa. Mu katupa kîpi emu, Nzambi neabutule bitendelelu bidi bishimakaja bantu ne bibakengesha.
Kudi lumu luimpe lukuabu. Yehowa ki mmupue muoyo bantu bonso badi basue kumumanya, kadi batshidi mu ntendelelu ya dishima to. Udi wenda ubalongesha bulelela bua kubasangisha kaba kamue.
3. Bantu badi banange bulelela badi ne bua kuenza tshinyi?
Yehowa udi ulama bantu badi banange malu malelela. Udi ubalomba bua kupatuka mu nzambi ya dishima. Bantu badi banange Yehowa badi bitaba bua kulekela malu mabi anu bua kumusankisha.
Bantu bavua banange bulelela mu bidimu lukama bia kumpala bakateleja bapostolo pavuabu babambila lumu luimpe, bobu kuluitaba ne disanka. Yehowa wakabalongesha mua kuikala ne nsombelu mupiamupia, nsombelu wa disanka, kumanyabu bua tshinyi bavua ne muoyo, kumanyabu kabidi malu malenga avua mabindile kumpala. Mbatushile tshilejilu tshimpe, bualu bakitaba lumu luimpe, bobu kuteka Yehowa pa muaba wa kumpala mu malu abu onso.
Yehowa udi ne dîku dienza ne batendeledi bende. Udi wakidilamu bantu bonso badi bapatuka mu nzambi ya dishima. Udi ukubikila pebe; wewe muitabe, neulue mulunda wende, neubuele mu dîku dipiadipia dia bantu badi bamuenzela mudimu. Ndekelu wa bionso, neupete muoyo wa tshiendelele.
4. Nzambi neenzele bantu ba mu matunga onso malu mimpe kayi?
Bitendelelu bia dishima bionso bikadi pa kufua. Ki ndumu luimpe anyi? Eyowa! Nenku bantu ba pa buloba bujima nebapatuke mu bupika. Bitendelelu bia dishima kabiakushima bantu ne kubatapulula kabidi to. Bantu bonso bashala ne muoyo nebatendelele anu Nzambi umuepele mulelela, mu buobumue.
Manya malu makuabu
Bible utu ulongesha tshinyi menemene?
Ntendelelu udi Nzambi wanyisha
Bible utu ulongesha tshinyi menemene?


text:
TSHISAKIDILA
Bulelela pa bidi bitangila Tatu, Muana ne nyuma muimpe
BENA dilongesha dia Busatu Bunsantu batu bamba ne: kudi bantu basatu mu Nzambi umue: Tatu, Muana ne Nyuma Muimpe. Batu bamba kabidi ne: Nzambi isatu eyi idi diatshimue, idi ne bukole buonso ne kayena ne ntuadijilu. Nunku bilondeshile dilongesha edi, Tatu udi Nzambi, Muana udi Nzambi ne Nyuma Muimpe udi Nzambi, tshidibi kudi anu Nzambi umuepele.
Bantu ba bungi batu bitabuja Busatu Bunsantu batu bamba ne: kabena mua kumvuija dilongesha edi to. Tshidibi, badi bamona ne: ndilongesha didi mu Bible. Tumanyayi ne: miaku “Busatu Bunsantu” kayitu mu Bible to. Kadi mu Bible kamuenaku nansha lungenyi lua Busatu Bunsantu anyi? Bua kuandamuna lukonko elu, tukonkonone mvese utu bantu badi bitabuja dilongesha edi batamba kufila.
‘DÎYI DIAKADI NZAMBI’
Yone 1:1 udi wamba ne: ‘Ku tshibangidilu Dîyi diakadiku, Dîyi diakadi ne Nzambi, Dîyi diakadi Nzambi.’ Pashishe anu mu nshapita umue umu’eu, mupostolo Yone udi uleja patoke ne: ‘Dîyi’ n’Yezu. (Yone 1:14) Bu mudibu babikila Dîyi ne: Nzambi, bakuabu badi bamba ne: Muana ne Tatu badi ne bua kuikala mu Nzambi umue.
Kadi umanye ne: bavua bafunde mukanda wa Yone eu mu tshiena-Greke, pashishe kuluabu kuukudimuna mu miakulu mikuabu. Kadi Bakudimunyi ba Bible bavule kabakafunda ne: ‘Dîyi divua Nzambi’ to. Bua tshinyi? Bualu bilondeshile dimanya diabu dia tshiena-Greke tshia mu Bible, bakamona ne: bavua ne bua kukudimuna tshiambilu etshi mushindu mukuabu. Mmushindu kayi au? Tangila bimue bilejilu: “Dîyi divua bu Nzambi.” (A New Translation of the Bible) “Dîyi divua nzambi.” (The New Testament in an Improved Version) “Dîyi divua ne Nzambi ne divua bu yeye.” (The Translator’s New Testament) Bilondeshile Bible eyi, Dîyi ki n’Nzambi muine to.* Kadi bu mudi Dîyi ne muaba mubandile munkatshi mua bifukibua bia Yehowa, badi bamubikila ne: “nzambi” (ne “n” mukese). Apa muaku “nzambi” udi umvuija “wa bukole.”
MALU A PA MUTU
Bantu ba bungi ki mbamanye tshiena-Greke tshia mu Bible to. Nunku mmunyi muudi mua kumanya tshivua mupostolo Yone musue kuamba? Tuangata tshilejilu: Mulongeshi udi ulongesha balongi bende bualu kampanda, kadi bonso kabena bumvua mushindu umue to. Balongi badi mua kuenza tshinyi bua kupetanganabu? Badi mua kulomba mulongeshi bua abumvuije tshiakabidi. Kakuyi mpata, kulonga malu makuabu a pa mutu kudi mua kubambuluisha bua kumvua dilongesha edi bimpe. Bia muomumue, bua kumvua tshidi Yone 1:1 musue kuamba, udi mua kutangila mu Evanjeliyo wa Yone bua kupeta malu makuabu adi atangila muaba udi nawu Yezu. Kumanya malu a pa mutu pa bualu ebu nekukuambuluishe bua kubumvua bimpe.
Tshilejilu, tangila tshidi Yone ufunda mu nshapita wa 1, mvese wa 18: ‘Kakuena muntu utu muanji kutangila Nzambi [Wa-Bukole-Buonso].’ Pabi bantu bakamona Muanende Yezu, bualu Yone udi wamba ne: ‘Dîyi diakakudimuka muntu, diakalua munkatshi muetu tshitupa, divua diuule tente ne ngasa.’ (Yone 1:14) Mmunyi muvua Muana mua kuikala tshitupa tshia Nzambi Wa-Bukole-Buonso? Yone wakamba kabidi ne: Dîyi divua ‘ne Nzambi.’ Mmunyi mudi muntu mua kuikala ne muntu mukuabu eku muikale kabidi muntu au? Anu mudibu bafunde kabidi mu Yone 17:3, Yezu wakafila dishilangana dinene didi pankatshi pende ne Tatuende wa mu diulu. Udi ubikila Tatuende ne: ‘Nzambi umuepele mulelela.’ Ku ndekelu kua Evanjeliyo wende, Yone udi wamba malu mu tshikoso ne: ‘Malu aa adi mafundibue bua nuenu nuitabuje ne: Yezu udi Kristo, Muana wa Nzambi.’ (Yone 20:31) Yone udi ubikila Yezu ne: Muana wa Nzambi, kadi ki n’Nzambi to. Malu a pa mutu aa adi aleja mutudi ne bua kumvua Yone 1:1. Dîyi anyi Yezu udi “nzambi” mu ngumvuilu wa se: udi ne muaba mubandile, kadi kêna diatshimue ne Nzambi Wa-Bukole-Buonso nansha.
KUSHINDIKA MALU
Vuluka kabidi tshilejilu tshietu tshia mulongeshi ne balongi bende. Elabi meji ne: balongi bakuabu batshidi amu ne dielakana nansha mudi mulongeshi mumane kubumvuija malu a pa mutu. Badi mua kuenza tshinyi? Badi mua kuya kudi mulongeshi mukuabu bua kumanya manga malu a pa mutu pa dilongesha dimue dimue adi. Mulongeshi muibidi yeye mushindike diumvuija dia wa kumpala, udi mua kujikija dielakana dia balongi ba bungi. Bia muomumue, wewe kuyi mumvue tshivua Yone musue kuamba pa malanda adi pankatshi pa Yezu ne Nzambi Wa-Bukole-Buonso, udi mua kuya kudi mufundi mukuabu wa Bible bua kumanya malu a pa mutu. Tshilejilu, tangila tshivua Matayo mufunde. Wakambulula mêyi a Yezu bua nshikidilu wa tshikondo etshi wamba ne: ‘Bua dituku adi ne pa dîba adi kakuena muntu udi mumanye, banjelu mene ba mu diulu kabena bamanye, Muana kêna mumanye, anu Tatu udi mumanye.’ (Matayo 24:36) Mêyi aa adi ajadika ne: Yezu ki n’Nzambi Wa-Bukole-Buonso to.
Yezu udi wamba ne: Tatu mmumanye malu a bungi kupita Muana. Pabi bu Yezu muikale tshitupa tshia Busatu Bunsantu, uvua mua kuikala mumanye malu amue ne Tatuende, ki mmuomu anyi? Nunku, Muana ne Tatu kabena mua kuikala diatshimue to. Kadi bakuabu badi anu mua kuamba ne: ‘Yezu uvua ne ngikadilu ibidi. Apa udi wakula bu muntu.’ Kadi nansha biobi bikale nanku, netuambe tshinyi bua nyuma muimpe? Bu yeye muikale tshitupa tshia Nzambi umue ne Tatu, bua tshinyi Yezu kêna wamba ne: nyuma eu mmumanye malu adi Tatu mumanye?
Paudi utungunuka ne kulonga Bible, neumanye mvese ya bungi idi ileja bulelela pa bidi bitangila Tatu, Muana ne nyuma muimpe.—Musambu 90:2; Bienzedi 7:55; Kolosai 1:15.
* Bua kumanya mikenji ya muakulu wa tshiena-Greke idibu benza nayi mudimu mu Yone 1:1, bala kakanda ka Tudi ne bua kuitabuja Busatu Bunsanto anyi? mu dibeji dia 26-29, kapatula kudi Bantemu ba Yehowa.


text:
TSHIBUMBA TSHIA NSENTEDI Ngondo wa 11 2015 | Mmunyi mudi Nzambi umona mvita?
Mandamuna adi Bible ufila adi mua kukusankisha bikole.
Biena-bualu bia pa tshizubu
Mmunyi mutu Nzambi umona mvita?
Mu bikondo bia kale, Nzambi wakambila bantu bende bua kuluangana mvita. Panyima pa bidimu, Yezu wakalongesha bantu bua kunanga baluishi babu. Tshivua tshishintuluke ntshinyi?
Biena-bualu bia pa tshizubu
Muvua Nzambi umona mvita mu bikondo bia kale
Malu manene asatu adi aleja mvita ivua Nzambi wanyisha.
Biena-bualu bia pa tshizubu
Muvua Nzambi umona mvita mu bidimu lukama bia kumpala
Nansha mudi Nzambi utungunuka ne kumona mvita mu mushindu wa muomumue, bualu bunene kampanda buakaleja ne: malu avua mashintuluke.
Biena-bualu bia pa tshizubu
Mudi Nzambi umona mvita lelu
Mu katupa kiipi emu Nzambi ukadi pakujikija mvita yonso.
Uvua mumanye anyi?
Bua tshinyi Jozefe uvua mudikungule muedi kumpala kua kuya kudi Palô? Tatuende wa Timote uvua mufumine mu ditunga dia Grèce anyi?
THE BIBLE CHANGES LIVES
Mvua ngela meji ne: mvua ne nsombelu muimpe be!
Pawel Pyzara uvua mudifile mu malu a tshikisu, mu dinua dia diamba ne dipatshila bua kuikala muntu udi mumanye mikenji bikole—musue kuenza bionso ebi musangu umue. Malu akashintuluka pavuaye muluangane bantu muanda mukulu.
IMITATE THEIR FAITH
‘Muananyi munanga udi ne lulamatu mu Mukalenge.’
Ntshinyi tshivua tshiambuluishe Timote bua kumbusha bundu ne mukulu muena Krito wa tshitembu?
Mandamuna a nkonko ya malu a mu Bible
Pabishabu bafue, nebasombele penyi?


text:
BIUMA BIA MU DÎYI DIA NZAMBI | YESHAYA 17-23
Kuenza mudimu bibi ne bukokeshi kudi kufikisha ku dibujimija
Shebena uvua mulami wa bintu ‘ku mutu kua nzubu,’ pamuapa wa mukalenge Hezikiya. Uvua ne muanzu mulondele wa mukalenge nkayende, ne bavua bamutekemene mu malu a bungi.
22:15, 16
Shebena uvua ne bua kuikala muditatshishe bua majinga a bantu ba Yehowa
Wakimanyina pa majinga ende bua kudikebela butumbi buende nkayende
22:20-22
Yehowa wakateka Eleyakima pa muaba wa Shebena
Bakapesha Eleyakima ‘nsapi wa ku nzubu wa Davidi,’ uvua uleja bukole ne bukokeshi
Buebe wewe: Mmunyi muvua Shebena mua kuikala muenze mudimu ne bukokeshi buende bua kuambuluisha bakuabu?


text:
NSHAPITA WA DIKUMI NE TSHITEMA
Tungunuka ne kuikala mulunda wa Yehowa
1, 2. Nkuepi kutudi mua kupetela bukubi lelu?
FUANYIKIJA ne: udi mu njila ne kudi tshipepele tshikole tshia mvula. Diulu didi dituadija kufikuluka, mipenya idi yela ne makubakuba adi atuadija kudila. Mutantshi eu mvula udi utuadija kuloka. Udi ukeba muaba wa kubuela. Udi umvua bimpe paudi upeta ndekelu wa bionso muaba mume wa kusokomena!
2 Tudi mu nsombelu wa muomumue lelu. Malu adi enda anyanguka bikole pa buloba. Udi mua kudiebeja ne: ‘Nkuepi kundi mua kupetela bukubi?’ Mufundi wa Misambu wakafunda ne: “Nengambile Yehowa ne: ‘Wewe udi tshinyemenu tshianyi ne muaba wanyi mukolesha wa kusokomena, Nzambi wanyi undi mueyemene.’” (Misambu 91:2) Eyowa, Yehowa udi mua kutupesha disulakana ku ntatu itudi nayi mpindieu, ne udi utupesha ditekemena dilenga bua matuku atshilualua.
3. Mmushindu kayi utudi mua kuvuija Yehowa tshinyemenu tshietu?
3 Mmushindu kayi udi Yehowa mua kutukuba? Udi mua kutuambuluisha bua kutantamena lutatu kayi luonso lutudi nalu, ne udi ne bukole bua bungi kupita muntu kayi yonso udi musue kutuenzela bibi. Nansha bualu bubi buobu butufikile lelu, tuikale bashindike ne: Yehowa nealongolole nsombelu eu mu matuku atshilualua. Bible udi utukankamija ne: “Nudilame mu dinanga dia Nzambi.” (Yuda 21) Tudi ne bua kushala pabuipi ne Yehowa bua atuambuluishe mu bikondo bikole. Kadi ntshinyi tshitudi mua kuenza bua kushala pabuipi nende?
NANGA NZAMBI UDI MUKUNANGE
4, 5. Mmushindu kayi udi Yehowa muleje mudiye mutunange?
4 Bua tuetu kushala pabuipi ne Yehowa, tudi ne bua kujingulula mudiye mutunange bikole. Ela meji bua malu onso akadi Yehowa mutuenzele. Mmutupeshe buloba bulenga ne mmubuwuje ne mitshi ne bisonsa bimpe ne nyama. Mmutupeshe kabidi biakudia bimpe ne mâyi mimpe. Ku diambuluisha dia Bible, Yehowa mmutulongeshe dîna diende ne ngikadilu yende mimpe. Kupita bionso, mmuleje mudiye mutunange pavuaye mutume Muanende munanga Yezu pa buloba bua kutufuila. (Yone 3:16) Bua mulambu eu, tudi batekemene malu mimpe menemene kumpala eku.
5 Yehowa mmuenze Bukalenge bua Masiya, mbulamatadi wa mu diulu wikala ne bua kujikija makenga onso mu katupa kîpi emu. Bukalenge ebu nebuvuije buloba mparadizu muikala muntu yonso mua kusomba mu ditalala ne disanka bua kashidi. (Misambu 37:29) Mushindu mukuabu udi Yehowa muleje mudiye mutunange mpadiye utulongesha mua kuikala ne nsombelu muimpe mpindieu. Udi kabidi utulomba bua tuikale tumusambila, ne udi misangu yonso pabuipi bua kuteleja masambila etu. Yehowa mmuleje patoke mudiye munange yonso wa kutudi.
6. Ntshinyi tshitudi ne bua kuenza bua mudi Yehowa mutunange?
6 Ntshinyi tshitudi ne bua kuenza bua mudi Yehowa mutunange? Muleja muudi wanyisha bionso bidiye mukuenzele. Bia dibungama, bantu ba bungi lelu kabena ne dianyisha to. Ke muvuabi kabidi pavua Yezu pa buloba. Dimue dituku, Yezu wakondopa bena nsudi dikumi, kadi anu umue ke uvua mumuele tuasakidila. (Luka 17:12-17) Tudi basue kuikala bu muntu uvua muele Yezu tuasakidila au. Tudi basue kuikala tuela Yehowa tuasakidila misangu yonso.
7. Mmushindu kayi utudi ne bua kunanga Yehowa?
7 Tudi kabidi ne bua kuleja mutudi banange Yehowa. Yezu wakambila bayidi bende ne: badi ne bua kunanga Yehowa ne muoyo wabu wonso ne anyima wabu yonso ne lungenyi luabu luonso. (Bala Matayi 22:37.) Bidi biumvuija tshinyi?
8, 9. Mmunyi mutudi mua kuleja Yehowa ne: tudi bamunange?
8 Kuamba patupu ne: tudi banange Yehowa nkukumbane anyi? Tòo. Tuetu banange Yehowa ne muoyo wetu wonso, anyima wetu yonso, ne lungenyi luetu luonso, netuleje mutudi bamunange ku malu atudi tuenza. (Matayi 7:16-20) Bible udi ulongesha patoke ne: tuetu banange Nzambi, netutumikile mikenji yende. Mbikole bua kuyitumikila anyi? Tòo, bualu ‘mikenji ya Yehowa kayena ne bujitu.’—Bala 1 Yone 5:3.
9 Patudi tutumikila Yehowa, tudi tupeta nsombelu muimpe wa disanka. (Yeshaya 48:17, 18) Kadi ntshinyi tshidi mua kutuambuluisha bua kushala pabuipi ne Yehowa? Tumonayi tshiatuambuluisha.
TUNGUNUKA NE KUSEMENA PABUIPI NE YEHOWA
10. Bua tshinyi udi ne bua kutungunuka ne kulonga malu a Yehowa?
10 Mmunyi muudi mufike ku dikala mulunda wa Yehowa? Ku diambuluisha dia dilonga diebe dia Bible, uvua mufike ku dimanya Yehowa bimpe ne kudia nende bulunda. Bulunda ebu budi anu bu kapia kaudi musue bua katungunuke ne kutema. Anu bu mudi kapia dijinga ne nkunyi bua kutungunuka ne kutema, udi ne bua kutungunuka ne kulonga malu a Yehowa bua bulunda buenu bushale bukole.—Nsumuinu 2:1-5.
11. Malu audi ulonga mu Bible neakuenzele tshinyi?
11 Paudi utungunuka ne kulonga Bible, neulonge malu a bungi alenga muoyo webe bushuwa. Mona muvua bayidi babidi ba Yezu badiumvue pavuaye ubumvuija mêyi a buprofete a mu Bible. Bakamba ne: “Mioyo yetu kayivua itema munda muetu pavuaye wakula netu mu njila, pavuaye utubuluila bimpe Mifundu anyi?”—Luka 24:32.
12, 13. a) Ntshinyi tshidi mua kuenzekela dinanga ditudi banange Nzambi? b) Ntshinyi tshitudi ne bua kuenza bua dinanga ditudi banange Yehowa dishale dikole?
12 Anu bu muvuabi bilenge mioyo ya bayidi ba Yezu pavuabu bumvue Mifundu, uvua mua kuikala mumvue pebe disanka dia muomumue pauvua mutuadije kumvua malu a mu Bible. Bualu ebu buakakuambuluisha bua kumanya Yehowa ne kumunanga. Kulekedi dinanga edi dikepela to.—Matayi 24:12.
13 Paudi ulua mulunda wa Nzambi, udi ne bua kuenza muebe muonso bua bulunda buenu bushale bukole. Udi ne bua kutungunuka ne kulonga malu ende ne a Yezu ne kuela meji bua malu audi ulonga au ne muudi mua kuatumikila mu nsombelu webe. (Yone 17:3) Paudi ubala Bible anyi umulonga, diebeja ne: ‘Bualu ebu budi bundongesha tshinyi bua Yehowa Nzambi? Bua tshinyi ndi ne bua kumunanga ne muoyo wanyi wonso ne anyima wanyi yonso?’—1 Timote 4:15.
14. Mmushindu kayi udi disambila dilama dinanga ditudi banange Yehowa dikole?
14 Wewe muikale ne mulunda muimpe, nudi nuyukila pa tshibidilu ne bualu ebu budi bukolesha bulunda buenu. Bia muomumue, patudi tusambila Yehowa pa tshibidilu, tudi tushala bamunange bikole. (Bala 1 Tesalonike 5:17.) Disambila ndipa dia mushinga mukole dia kudi Tatu wetu wa mu diulu. Tudi ne bua kumusambila misangu yonso ne muoyo mujima. (Misambu 62:8) Katuena ne bua kuambulula masambila makuata ku muoyo to, kadi malu atudi tuamba mu disambila adi ne bua kufumina mu muoyo wetu. Eyowa, tuetu tutungunuka ne kulonga Bible ne tusambila ne muoyo mujima, dinanga ditudi banange Yehowa nedishale anu dikole.
AMBILA BANTU BAKUABU MALU A YEHOWA
15, 16. Mmushindu kayi uudi umona mudimu wa kuyisha?
15 Tuetu basue kutungunuka ne kuikala balunda ba Yehowa, tudi kabidi ne bua kuambila bantu bakuabu bua ditabuja dietu. Kuambila bantu bakuabu malu a Yehowa ndiakalenga dinene. (Luka 1:74) Kabidi, mmudimu uvua Yezu mupeshe bena Kristo balelela bonso. Yonso wa kutudi udi ne bua kuyisha lumu luimpe lua Bukalenge bua Nzambi. Ukadi mutuadije kuyisha anyi?—Matayi 24:14; 28:19, 20.
16 Mupostolo Paulo uvua wangata mudimu wa kuyisha ne mushinga wa bungi menemene; wakawubikila ne: “tshiuma.” (2 Kolinto 4:7) Kuambila bantu bakuabu malu a Yehowa ne tshidiye mulongolole ke mudimu mutambe buimpe uudi mua kuenza. Ngumue wa ku mishindu iudi mua kuenzela Yehowa mudimu, ne Yehowa udi wangata mudimu uudi umuenzela ne mushinga. (Ebelu 6:10) Kuyisha kudi kabidi mua kukuambuluisha wewe ne bantu badi bakuteleja bualu mmushindu wakuambuluisha wewe muine ne bantu bakuabu bua kudia bulunda ne Yehowa ne kupeta muoyo wa tshiendelele. (Bala 1 Kolinto 15:58.) Kudiku mudimu mukuabu udi mua kukupesha disanka dia bungi kupita mudimu eu anyi?
17. Bua tshinyi mudimu wa kuyisha ngua kuenza ne lukasa?
17 Mudimu wa kuyisha mmudimu wa kuenza ne lukasa. Tudi ne bua ‘kuyisha dîyi,’ ne tudi ne bua kudiyisha ‘katuyi tujingakana.’ (2 Timote 4:2) Bantu badi dijinga ne kumvua malu a Bukalenge bua Nzambi. Bible udi wamba ne: “Dituku dinene dia Yehowa didi pabuipi! Didi pabuipi ne didi disemena ne lubilu lukole!” Nshikidilu ‘kakujanguluka nansha!’ (Sefanya 1:14; Habakuka 2:3) Eyowa, mu katupa kîpi emu, Yehowa neabutule bulongolodi bubi bua Satana. Kumpala kua bualu ebu kuenzekabu, tudi ne bua kudimuija bantu bua bangate dipangadika dia kuenzela Yehowa mudimu.
18. Bua tshinyi tudi ne bua kutendelela Yehowa pamue ne bena Kristo balelela bakuabu?
18 Yehowa mmusue bua tumutendelele pamue ne bena Kristo balelela bakuabu. Bible udi wamba ne: “Tuelelanganayi kabidi meji bua kusakangana ku dinanga ne ku bienzedi bimpe, katuyi tulekela kudisangisha kuetu pamue, bu mudi tshilele tshia bakuabu, kadi tuikale tukankamijangana, ne tuenze nunku nangananga bu munudi numona dituku dienda disemena pabuipi.” (Ebelu 10:24, 25) Tudi ne bua kuenza muetu muonso bua kubuela mu bisangilu bionso. Bisangilu bidi bitupetesha mpunga wa kukankamijangana ne kukoleshangana.
19. Ntshinyi tshidi mua kutuambuluisha bua kunanga bena Kristo netu?
19 Paudi ubuela mu bisangilu, neupete balunda bimpe bakuambuluisha bua kutendelela Yehowa. Neutuilangane ne bana betu ba balume ne ba bakaji bashilashilangane badi benza muabu muonso bua kumutendelela anu muudi pebe wenza. Bualu bukuabu, mbapange bupuangane ne batu benza bilema anu bu wewe. Bobu benze bilema, ikala mudiakaje bua kubafuila luse. (Bala Kolosayi 3:13.) Ikala misangu yonso wimanyina pa ngikadilu mimpe ya bena Kristo nebe, bualu kuenza nunku nekukuambuluishe bua kubananga ne kukolesha bulunda buebe ne Yehowa.
MUOYO WA BUSHUWA
20, 21. “Muoyo wa bushuwa” ntshinyi?
20 Yehowa mmusue bua balunda bende bonso bikale ne nsombelu muimpe. Bible udi utulongesha ne: nsombelu wetu wa matuku atshilualua neikale mushilangane bikole menemene ne utudi nende mpindieu.
21 Mu matuku atshilualua netuikale ne muoyo kashidi, katuyi tulala anu bidimu 70 anyi 80 to. Netuikale ne “muoyo wa tshiendelele,” ne makanda a mubidi tumatuma, ne ditalala, ne disanka mu mparadizu mulenga. Ke tshidi Bible ubikila ne: “Muoyo wa bushuwa.” Yehowa mmulaye bua kutupesha muoyo wa bushuwa eu, kadi tudi ne bua kuenza muetu muonso mpindieu bua ‘kuwukuata bikole.’—1 Timote 6:12, 19.
22. a) Tudi ne bua kuenza tshinyi bua “kukuata muoyo wa bushuwa bikole”? b) Bua tshinyi katuena bakumbanyine muoyo wa tshiendelele?
22 Tudi ne bua kuenza tshinyi bua “kukuata muoyo wa bushuwa bikole”? Tudi ne bua ‘kuenza malu mimpe’ ne ‘kuikala babanji mu midimu mimpe.’ (1 Timote 6:18) Bidi bileja ne: tudi ne bua kutumikila malu atudi tulonga mu Bible. Kadi katuena tupeta muoyo wa bushuwa ku madikolela etu nkayetu to. Mu bulelela, katuena bakumbanyine muoyo wa tshiendelele to. Ndipa dia tshianana didi Yehowa upesha bena mudimu bende ba lulamatu, umue mushindu wa kuleja “ngasa” wende. (Lomo 5:15) Tatu wetu wa mu diulu mmusue bushuwa kupesha bena mudimu bende ba lulamatu dipa edi.
23. Bua tshinyi udi ne bua kuangata mapangadika mimpe mpindieu?
23 Diebeja ne: ‘Ndi ntendelela Nzambi mu mushindu udiye wanyisha anyi?’ Wewe mumone ne: udi ne bua kuenza amue mashintuluka, udi ne bua kuenza ne lukasa. Patudi tueyemena Yehowa ne tuenza muetu muonso bua kumutumikila, Yehowa udi ulua tshinyemenu tshietu. Neakube bantu bende badi ne lulamatu mu matuku a ku nshikidilu kua bulongolodi bubi bua Satana. Pashishe Yehowa neenze bua tuikale ne muoyo kashidi mu Mparadizu anu bu mudiye mulaye. Eyowa, udi mua kupeta muoyo wa bushuwa wewe wangata mapangadika mimpe mpindieu.


text:
Mu bulelela tudiku mua kusankisha Nzambi anyi?
Pamuapa ukadi mubale miyuki ya bantu badi Bible wakula bimpe bua bualu buabu ne mudiambile ne: ‘Tshiena mua kuikala bu bobu to!’ Udi mua kudiambila ne: tshiena muntu wa muoyo mutoke, tshiena muakane ne tshiakukumbana bua kuenza misangu yonso malu mimpe.’
Bible udi wamba ne: Yobo uvua muntu wa “mutshima mutoke ne wa malu makane.” (Yobo 1:1) Udi ubikila Lota ne: “muntu muakane.” (2 Petelo 2:8) Udi wamba bua Davidi ne: uvua wenza “malu mimpe” ku mêsu kua Nzambi. (1 Bakelenge 14:8) Kadi, tuanji tukonkononayi bimpe nsombelu ya bantu aba. Netumone ne: 1) bavua benze bilema, 2) tshilejilu tshiabu tshidi mua kutulongesha malu a bungi ne 3) bantu bena mapanga badi mua kusankisha Nzambi.
BAVUA BENZE BILEMA
Yobo wakatuilangana ne malu makole a bungi pabi bimueneka ne: kavua muenze bualu. Lungenyi lubi luakamuluila, kuelaye meji ne: nansha bu yeye muleje ditabuja kudi Nzambi anyi kayi mudileje, Nzambi kavua anu umutabalela to. (Yobo 9:20-22) Yobo uvua mutuishibue ne: uvua muntu muakane, kusakabi bantu bakuabu bua kuela meji ne: uvua udileja muakane kupita Nzambi.
Lota wakelakana bua kuangata dipangadika divua dimueneka dimpe ne dipepele. Bivua bimubungamija bikole pavuaye umona malu a buendende avua bantu ba mu Sodome ne Amola benza, bienzedi bia bantu abu bivua “bitondesha muoyo wende muakane.” (2 Petelo 2:8) Nzambi wakamanyisha ne: uvua musue kubutula bimenga bibi abi, kupeshaye Lota mpunga wa kupanduka yeye ne bena mu dîku diende. Udi mua kuela meji ne: bu muvuabi bimutonde uvua ne bua kuikala muntu wakumpala ku dinyema mu musoko au. Kadi mu tshikondo tshikole atshi Lota wakajingakana. Banjelu bavua Nzambi mutume bua kumupatula yeye ne dîku diende, ke bakamukuata ku tshianza bua kubapatula mu musoko yeye ne dîku diende.
Musangu mukuabu Davidi wakaleja muvuaye kayi ne kudikanda, kuendaye masandi ne mukaji wa bende. Pakasuaye kusokoka bualu abu, wakenza kabidi bibi bitambe: kushipeshaye bayende wa mukaji au. (2 Samuele nshapita wa 11) Bible udi wamba ne: bualu buvua Davidi muenze “kabuakasankisha mutshima wa Yehowa.”
Yobo, Lota ne Davidi, buonso buabu bavua benze bilema, bikuabu bine bivua bibi bitambe. Kadi anu mutuabimona, bavua basue kuenzela Nzambi mudimu ne kumutumikila ne muoyo mujima. Bavua baleja ne muoyo umue ne: bavua banyingalala ne bavua basue kushintulula mushindu wabu wa kuenza malu pavuabi bikengela. Nunku, Nzambi uvua ubanyisha, ke bualu kayi Bible udi ubabikila ne: bantu ba lulamatu.
MALONGESHA ATUDI TUPETA
Bu mutudi bena mapanga, katuena mua kupanga kuenza bilema to. (Lomo 3:23) Kadi patudi tubienza, tudi ne bua kuleja ne: tudi tunyingalala ne tudienzeja bua kuakaja malu adi akengela.
Mmunyi muvua Yobo, Lota ne Davidi badienzeje bua kulekela bilema biabu? Munda muende, Yobo uvua muntu wa muoyo mutoke. Pakamueleshisha Nzambi meji, Yobo wakakajilula ngelelu wende wa meji ne kunyingalalaye bua malu avuaye muakule. (Yobo 42:6) Mushindu uvua Lota umona malu mabi a bena mu Sodome ne Amola uvua umvuangana ne mikenji ya Nzambi. Anu dijanguluka diende adi ke divua ne bualu. Ndekelu wa bionso wakanyema mu misoko ayi kupandukaye ku dilumbuluisha dia Nzambi. Wakatumikila dîyi dia Nzambi dia kubenga kutangila bintu bivuaye mushiye panyima. Nansha muvua Davidi muenze tshilema tshinene pavuaye mushipe mukenji wa Nzambi, wakaleja tshivua munda muende menemene pakanyingalalaye ne muoyo mujima, kulombaye Nzambi luse.
Mushindu muimpe uvua Nzambi umona bantu aba udi umvuangana ne malu atuye ulomba ne nkatshinkatshi bua bantu bena mapanga benze. Nzambi ‘mmumanye buntu buetu, udi uvuluka ne: tudi dimfuenkenya.’ (Musambu 103:14) Nunku, bu mudi Nzambi mumanye ne: katuena mua kuepuka dienza dia bilema, ntshinyi tshidiye utulomba bua kuenza?
Nzambi ‘mmumanye buntu buetu, udi uvuluka ne: tudi dimfuenkenya.’
MMUNYI MUDI BANTU BENA MAPANGA MUA KUSANKISHA NZAMBI?
Mubelu uvua Davidi mupeshe muanende Solomo udi utuleja tshitudi mua kuenza bua kusankisha Nzambi. Wakamuambila ne: ‘Wewe, muananyi Solomo, umanye Nzambi wa tatuebe, umukuatshile mudimu ne mutshima mutoke.’ (1 Kulondolola 28:9) Mutshima mutoke ntshinyi? Mmuoyo udi munange Nzambi ne musue kumanya disua diende ne kuditumikila. Ki mmuyo mupuangane to, kadi ngudi musue kuenzela Nzambi mudimu ne ditumikila dionso ne musue kuitaba mibelu. Dinanga dia Nzambi ne dijinga dia kumutumikila biakavuija Yobo muntu wa ‘mutshima mutoke,’ Lota “muntu muakane” ne Davidi muntu uvua ‘wenza malu makane’ ku mêsu kua Nzambi. Nansha muvuabu benze bilema, bavua anu bafike ku disankisha Nzambi.
Mutshima mutoke udi utusaka bua kuenza disua dia Nzambi basakibue kudi dinanga ne dijinga dia kumuenzela mudimu ne ditumikila dionso
Nunku, bikalaku meji kampanda mabi atudi basue bua kaatuvuidi kabidi mu mutu, bituikale bambe bualu budi butuenze bundu anyi benze malu kampanda atudi balue kumona pashishe ne mmabi, malu atudi tufuma ku dikonkonona aa atupeteshe muoyo mukole. Nzambi mmumanye ne: katuena mua kulua bapuangane matuku etu aa to. Kadi udi utulomba bua kumunanga ne kuenza muetu muonso bua kumutumikila. Tuetu benze nunku ne muoyo mujima, netutuishibue ne: tuetu petu tudi mua kusankisha Nzambi.


text:
LUKONKO LUA 9
Bantu badi bakenga bua tshinyi?
“Bena lubilu lukole kabatu misangu yonso bapatuka ba kumpala, anyi bena bukole batshimuna mvita to, anyi bena meji kabatu ne biakudia misangu yonso to, anyi bena lungenyi kabatu ne biuma misangu yonso to, peshi badi ne dimanya kabatu misangu yonso bapeta diakalenga to, bualu tshikondo ne malu adi kaayi matekemena bidi bibafikila buonso buabu.”
“Bu muvua mpekatu mubuele mu ba pa buloba kupitshila kudi muntu umue, ne lufu lubuele bua mpekatu, ne mushindu eu lufu lutampakane kudi bantu bonso bua muvuabu bonso benze mpekatu. . .”
“Bua bualu ebu Muana wa Nzambi wakamueneshibua, bua kubutula midimu ya Diabolo.”
“Ba pa buloba bonso badi ku bukokeshi bua mubi.”


text:
TSHIBUMBA TSHIA NSENTEDI (TSHIA KULONGA) Ngondo 2 2017
Mu nimero eu mudi biena-bualu bia kulonga kutuadijila mu dia 3-30/4/2017.
Malu adi Yehowa mulongolole neakumbane
Ntshinyi tshivua Nzambi mulongolole bua bantu ne buloba ku ntuadijilu? Tshiakenzeka ntshinyi? Bua tshinyi mulambu wa Yezu udi upikula ntshintu tshidi tshiambuluisha bua malu adi Nzambi mulongolole kukumbanawu?
Tshia kupikula natshi bantu—‘Ndipa dipuangane’ dia kudi Tatu
Bualu budi Nzambi mulongolole ebu nebutupeteshe malu mimpe a bungi, ne nebujikije ntatu minene ya pa buloba.
LIFE STORY
Tuakadimuenena ngasa wa Nzambi mu mishindu ya bungi
Douglas ne Mary Guest bakadimuenena ngasa wa Nzambi pavuabu bampanda-njila mu Canada ne pavuabu bamisionere mu Brésil ne mu Portugal.
Yehowa udi ulombola bantu bende
Kale Yehowa uvua wenza mudimu ne bantu bua kulombola bantu bende. Mbijadiki kayi bidi bileja ne: Nzambi ke uvua ubalombola?
Nnganyi udi ulombola bantu ba Nzambi lelu?
Yezu wakalaya ne: neikale ne bayidi bende too ne ku nshikilu kua ndongoluelu wa malu eu. Mmunyi mudiye ulombola bantu ba Nzambi pa buloba lelu?
Nkonko ya babadi
Mupostolo Paulo wakafunda ne: Nzambi “kakulekela bua nutetshibue ne diteta dinudi kanuyi mua kutantamena.” Bidiku bimvuija ne: Yehowa utu udianjila kupangadija malu atudi mua kutantamena ne pashishe usungula ntatu itudi mua kutuilangana nayi anyi?
FROM OUR ARCHIVES
“Kakuena njila mutambe bubi anyi mutambe bule”
Ku ndekelu kua bidimu bia 1920 ne ku ntuadijilu kua bidimu bia 1930, bampanda-njila ba tshisumi bakaleja muvuabu badisuike bua kufikisha lumu luimpe lua Bukalenge bua Nzambi mu miaba minene ya kule ya mu Australie.


text:
Buloba ebu budi mu bianza bia nganyi menemene?
Buebe wewe:
Mbia Nzambi anyi?
Mbia bantu anyi?
Mbia Satana anyi?
TSHIDI BIBLE WAMBA
“Buloba bujima budi mu bukokeshi bua Mubi.”
‘Muana wa Nzambi wakumueneka menemene bua kubutula midimu ya diabolo.’
MUDI MVESE EYI IKUAMBULUISHA
Udi umvua bimpe bua tshinyi kudi ntatu pa buloba.
Udi umanya bua tshinyi malu nealongoloke pa buloba.
TUDI NE BUA KUITABA TSHIDI BIBLE WAMBA ANYI?
Eyowa, bua malu bu mudi aa:
Bukokeshi bua Satana nebujike. Yehowa mmulongolole bua kuimanyika dikokesha dia Satana pa bantu. Udi utulaya bua ‘kushipa Satana’ ne kujikija ntatu yonso idiye mukebeshe.
—Ebelu 2:14.
Nzambi ukadi musungule Yezu Kristo bua kukokesha buloba. Yezu mmushilangane bikole ne Satana. Satana udi ne tshikisu, udi mfumu mubi. Nzambi udi utulaya bua bumfumu bua Yezu, wamba ne: ‘Neafuile udi mutekete ne udi ukengela dikuatshisha luse. Neapikule mioyo yabu ku tshinyangu ne malu makole.’
—Musambu 72:13, 14.
Nzambi katu ushima to. Bible udi wamba ne: ‘Nzambi kena mua kushima to.’ (Ebelu 6:18) Padi Yehowa ulaya bualu, mbienze anu bu ukadi mubukumbaje! (Yeshaya 55:10, 11) “Nebipate mukokeshi wa buloba ebu.”
—Yone 12:31.
LUKONKO LUKUABU
Pumbushabu mukokeshi wa buloba ebu, malu neikale mushindu kayi pa buloba?
Bible udi wandamuna lukonko elu mu MUSAMBU wa 37:10, 11 ne mu BUAKABULUIBUA 21:3, 4.


text:
MABEJI A TSHISANGILU TSHIA NSOMBELU NE MUDIMU WETU WA BUENA KRISTO Ngondo wa 8 2017
Tshia kuamba
Tshia kuamba bua kufila Réveillez-vous ! ne kulongesha bulelela budi butangila tshivua Nzambi mufukile bantu. Enza mudimu ne bilejilu ebi bua kukeba tshiebe tshia kuamba.
BIUMA BIA MU DÎYI DIA NZAMBI
Yehowa wakafuta tshisamba tshia bantu bavua kabayi bamutendelela
Yehowa wakafuta bena Babilona panyima pa ditshintshimika diabu dia Tulo mu bidimu 13. Mmunyi mudiye uleja dianyisha bua mudimu utudi tumuenzela ne lulamatu ne bua malu atudi tudipangisha?
TUIKALAYI NE NSOMBELU WA BUENA KRISTO
Ditatshisha bua kuikala ne ngikadilu ya kudi Nzambi: Budipuekeshi
Bua tshinyi budipuekeshi budi ne mushinga? Tudi tubuleja bishi? Mudi mudi disambila ne tshilejilu tshia Yezu bituambuluisha bua kuditatshisha bua kuikala ne budipuekeshi?
BIUMA BIA MU DÎYI DIA NZAMBI
Mudimu munene wa nsentedi
Bansentedi bavua ne mudimu wa kudimuija bantu bavua mu tshimenga bua njiwu ivua yenda ilua. Pavua Yehowa muteke Yehezekele nsentedi wa mu tshimfuanyi bua Isalele, uvua usua kuleja tshinyi?
TUIKALAYI NE NSOMBELU WA BUENA KRISTO
Ditatshisha bua kuikala ne ngikadilu ya kudi Nzambi: Dikima
Bua tshinyi tudi ne bua kutantamena ditshina dia bantu? Mmunyi mudi dielangana meji, disambila, ne dieyemena Yehowa bituambuluisha bua kuvudija dikima dia kudi Nzambi?
BIUMA BIA MU DÎYI DIA NZAMBI
Gogo wa ku Magoga neabutudibue mu katupa kîpi emu
Bible udi umvuija malu enzeka kumpala kua dibutuka dia Gogo wa ku Magoga ne enzeka panyima padi.
TUIKALAYI NE NSOMBELU WA BUENA KRISTO
Ditatshisha bua kuikala ne ngikadilu ya kudi Nzambi: Ditabuja
Anu bu Abalahama, tudi ne bua kuleja ditabuja kudi Yehowa Nzambi nansha padibi bikole. Mmuntu mutudi bua kukolesha ditabuja ne lulamatu luetu?
BIUMA BIA MU DÎYI DIA NZAMBI
Mudi tshikena kumona tshia ntempelo tshivua Yehezekele mumone tshikutangila
Tshikena kumona tshia ntempelo tshivua Yehezekele mumone tshidi tshituvuluija ne: Yehowa udi ne mikenji mitumbuke bua ntendelelu mukezuke. Tshidi mua kutusaka ku dienza tshinyi?
TUIKALAYI NE NSOMBELU WA BUENA KRISTO
Ndîba kayi dindi mua kuangataku kabidi bumpanda-njila buambuluishi?
Umue mushindu mutambe buimpe wa kufila wa kufila milambu ya kutumbisha nayi Nzambi nkulua mpanda-njila muambuluishi. Udiku mua kuenza pebe nanku bua kulengeja mudimu webe anyi?


text:
DILONGESHA DIA 15
Udi ne bua kutungunuka ne kulonga Bible bua tshinyi?
1. Kutungunuka ne kulonga malu a mu Bible kudi mua kukuambuluisha mushindu kayi?
Kakuyi mpata, dilonga dia malu a mu Bible ndikoleshe dinanga diebe bua Yehowa. Tudi ne bua kutungunuka ne kukolesha dinanga edi. (1 Petelo 2:2) Bua kupeta muoyo wa tshiendelele, udi ne bua kulonga Dîyi dia Nzambi bua wewe kutungunuka ne kushemesha bulunda buebe ne Nzambi.
Paudi uvudija dimanya dia Nzambi, ditabuja diebe didi dikola. Ditabuja nedikuambuluishe bua kusankisha Nzambi. (Ebelu 11:
2. Dimanya diebe dia Nzambi didi mua kuambuluisha bantu bakuabu mushindu kayi?
Bulelela, dijinga diebe ndia kuambila bantu bakuabu malu audi mulonge, bualu tuetu bonso tutu tuzuka bua kuyikila ne bakuabu patudi ne bualu buimpe. Wewe utungunuka ne kulonga Bible, neumanye mua kuenza nende mudimu bua kuambila bantu malu a Yehowa ne lumu luimpe luudi muitabuje.
Bantu ba bungi batu batuadija kuambila balela babu ne balunda babu lumu luimpe. Kadi wikale ne mêyi mimpe. Mbimpe kubambila malu adi Nzambi mulaye, pamutu pa kubaleja malongesha a dishima a mu nzambi yabu. Wavuluka kabidi ne: misangu ya bungi, tshitu tshikoka bantu, mbienzedi bietu bilenga, ki mmalu atudi tubambila to.
3. Mmalanda a mushindu kayi audi mua kudia ne Nzambi?
Kulonga Dîyi dia Nzambi nekukuambuluishe bua kukolesha malanda ebe ne Nzambi. Neulue kudia malanda a makole ne Yehowa, bualu neulue muena mu dîku diende.
4. Udi mua kuenza tshinyi bua kuya kumpala?
Bua kutungunuka ne kukolesha malanda ebe ne Nzambi, utungunuke ne kulonga Dîyi diende. (Ebelu 5:
Lumu luimpe ludi lufuma kudi Yehowa, Nzambi wa disanka. Wewe udisangisha ne batendeledi bende, neukoleshe bulunda buebe nende. (Ebelu 10:
Manya malu makuabu
BISANGILU
Tshitu tshienzeka ku Nzubu wa Bukalenge ntshinyi?
Buelamu, udimuene nkayebe.
PROGRAME WA DILONGA DIA BIBLE
Bua tshinyi kulonga Bible?
Bible mmuambuluishe bantu ba bungi pa buloba bujima bua kupeta mandamuna a nkonko ya mushinga idi itangila muoyo wetu. Udiku musue pebe kupeta mandamuna aa anyi?
Bible utu ulongesha tshinyi menemene?


text:
Africando - Cabuya Música y Letra
¡Wikala dikemena wa kwata kumu kusu! Cabuya... Pitch Lux Pitch Lualua Mama ya bongo. Yelele yelele… Nganji kubikila mamu eh Mamiani mwa Mbuya kasasu eh Mambi wa Tumba ne Tshala eh Mwana mudikaya yampongo eh Moyi munda ngani wa ngakwile eh Ngipata mukunda muya mukanka mwana we lekela we. ¡Ya Esther Ngalula Kulola!. Ya os lele lele ya habéis Nganji kubikila Mamu eh Mamiani mwa Mbuya kasasu eh Mambí wa Tumba ne Tshala eh Mwana mudikaya yampongo eh Moyi munda Ngani wa ngakwile eh Ngipata Muya mukunda mukanka mwana nos lekela nos. (Mwana nos lekela kudila Mwadi e Mwana nos lekela kudila Mwadi e Bakulumpa bakudima kwepi? Bakudima kuyaya diba Kuyaya kumpengelela kwadi Bilumbu ni bya bya salala ya Ngondu wa kubanda mulundingu Mukaji mufwa Bintu bibombe). ¡Maman Ndimi Ndoyi Maman Colonel! Yaye lele lele yaye ... Ngimba ne Mulume Mutombo e Ngimba ne Ange Kayembe e Ngimba ne Ngalula Waba milolo e Ngimba ne Ngalula Sangie e Tangila Kabeya Ndombie Twayi lona, lekelayi Mwadi nos Balongeshi bakalukanyia Simon Kabila lekelayi. (Mwana nos lekela kudila Mwadi e Mwana nos lekela kudila Mwadi e Bakulumpa bakadima kwepi Bakadima kuyaya diba Kuyaya kumpengelela kwadi Bulumbu ni bya bya salala ya Ngondu wa kubanda mulundingu Mukaji mufua Bintu bibombe). Twayi lona e. (Bya Kulwa disanka) Twayi lona que. (Bya Kulwa disanka) Twayi lona e. (Bya Kulwa disanka) Twayi lona que. (Bya Kulwa disanka). ¡Maestro! ¡Super Mwika Ya Marie eh Maman coup de foudre! (Bya Kulwa disanka) Twayi lona e. (Bya Kulwa disanka) Twayi lona que. (Bya Kulwa disanka) Twayi lona e. (Bya Kulwa disanka) Twayi lona que. (Bya Kulwa disanka) Twayi lona e. (Bya Kulwa disanka) Twayi lona que. (Bya Kulwa disanka) Twayi lona e. (Bya Kulwa disanka) Twayi lona que. (Bya Kulwa disanka) (Repeat x4). (Bya Kulwa disanka) Twayi lona e. (Repeat x4).
Africando - Cabuya Música y Letra